"Zirə adası"nda xəyallar reallaşacaq Layihənin ilkin dəyəri 4 milyard dollardır - 26 Января 2012 - Персональный сайт\nnew-baki.clan.su Четверг, 18.10.2018, 05:48\nГлавная » 2012 » Январь » 26 » "Zirə adası"nda xəyallar reallaşacaq Layihənin ilkin dəyəri 4 milyard dollardır\n"Zirə adası"nda xəyallar reallaşacaq Layihənin ilkin dəyəri 4 milyard dollardır\nUzun illərdir xarici investorların diqqətini çəkən Nargin adasında nəhəng turizm layihəsi həyata keçiriləcək. Artıq layihənin reallaşdırılması üzrə bir neçə komponentdən ibarət dizayn proqramları hazırlanır. Bu barədə adanın baş planını hazırlayan danimarkalı mütəxəssislər tərəfdaşları ilə birgə keçirdikləri mətbuat konfransında məlumat verdilər. "Avrosity-holdinq" şirkətinin baş məsləhətçisi Kənan Xudaverdiyev bildirdi ki, baş plan Xəzər dənizində yerləşən və sahəsi 1 milyon kvadratmetr olan Böyük Zirə (Nargin) adasını əhatə edir. Layihə yaşayış kvartalları, mədəniyyət mərkəzləri və asudə vaxt keçirmək üçün obyektləri olan kurort məkanlarının tikintisini nəzərdə tutur. Onun sözlərinə görə, unikal təbii şəraitə malik Zirə adası yeni arxitektura landşaftı kimi dəyərləndirilir. Paytaxt Bakının ayparaşəkilli sahil xəttini formalaşdıran körfəzin hüdudlarında olan "Zirə adası" layihəsi şəhər inkişafı üçün həyat qabiliyyətli model kimi və şəhərin sahil xətti boyunca seyr olunan yaraşıqlı üfüq yaratmaq ideyası ilə Danimarkanın "BİG Architects" şirkəti, "Ramboll" mühəndis şirkəti və "Pihl & Son" tikinti idarə edilməsi üzrə mütəxəssis şirkətlərinin dizaynerləri tərəfindən ərsəyə gəlib.\n"BİG - Bjarke İngels Group" şirkətinin beynəlxalq biznes inkişafı üzrə direktoru Kai-Uve Berqmann isə XX əsrin əvvəllərində Nobel qardaşlarının Bakıda çoxlu layihələr həyata keçirdiyini xatırladaraq bu ənənəni davam etdirmək, Nargin adasını dünyanın ən gözəl turizm şəhərciyinə çevirmək istədiklərini bildirdi. Onun sözlərinə görə, layihədə "Yeddi zirvə" konsepsiyası həyata keçiriləcək: "Bu layihənin ideyası xarici mənbələrdən tam sərbəst olan bir ada yaratmaqdır. Ənənəvi Azərbaycan tikinti adətlərini ən yeni texnologiyalarla birləşdirərək "Zirə adası" mənbələrdən minimal dərəcədə istifadə etməklə yüksəksəviyyəli həyat tərzini təmin edəcək və dünyaya yeni imkanlar nümayiş etdirəcək".\nŞirkətin rəsmisi onu da bildirdi ki, Abşeron yarımadası güclü enerjisi olan bölgədir və orada elektrik enerjisi istehsal etmək üçün potensial külək var. Onun sözlərinə görə, bu layihə hazırlanarkən əsas qaynaq kimi potensial küləyin daimi olması göstərilib. Elə bu səbəbdən də yeni şəhərcikdə ənənəvi elektrik enerjisindən, təbii qazdan və təbiətə ziyan vura biləcək digər yanacaq növlərindən istifadə olunmayacaq. Küləyin nisbətən az olduğu lokal ərazilərdə isə enerji mənbəyi kimi sudan istifadə ediləcək: "İnanıram ki, yaxın illərdə Bakının özündə də küləkdən əsas enerji mənbəyi kimi istifadə olunacaq. "Zirə adası"nda isə insanlar həm yaşaya biləcək, həm də kənardan gəlib istirahət edə biləcəklər. Biz adada təkcə çoxmərtəbəli binalar tikməyəcəyik, həm də iqlim şəraitinə uyğun ekosistem yaradacağıq" - deyə "BİG - Bjarke İngels Group" şirkətinin rəsmisi bildirdi.\nİxtisasca mühəndis olan, "Ramboll" şirkətinin xidmət, tikintilər və dizayn sahəsi üzrə direktoru Lars Ostenfeld Riemann isə bu layihənin reallaşması nəticəsində Azərbaycana yeni sərmayə axınının olacağını, turizmin inkişaf etdirilməsi imkanlarının genişlənəcəyini düşünür. Onun sözlərinə görə, 1 milyon kvadratmetr ərazini əhatə edəcək yeni şəhərcikdə 10 min nəfərin daimi məskunlaşması üçün yaşayış binaları tikiləcək. Bundan başqa, 300-ə qədər mürəkkəb konstruksiyalı lüks villalar inşa ediləcək. Adaya gediş-gəliş isə sərnişin gəmiləri və vertolyot vasitəsilə həyata keçiriləcək.\nDanimarkalı mütəxəssislər bildirdilər ki, layihənin ilkin dəyəri təxminən 4 milyard dollardır. 6 - 8 il ərzində həyata keçiriləcək layihənin icrasına yaxın 1 il ərzində başlanması nəzərdə tutulur. Burada 4 və ya 5 ulduzlu mehmanxana kompleksi və mərkəzi park yaradılacaq. Bu parkda Bakının azad edilməsi zamanı Nargin adasında şəhid olmuş türk əsgərlərinin şərəfinə nəhəng abidə kompleksi inşa ediləcək.\nLars Ostenfeld Riemann bildirdi ki, bütün binaların mərkəzi parka çıxışı təmin olunacaq. Ərazinin elektrik enerjisi ilə təminatı üçünsə 16 ədəd külək dəyirmanı tikiləcək. Onun sözlərinə görə, layihədə adanın ərazisində kanalizasiya sularının təmizlənməsi, təmizlənmiş suyun irriqasiya məqsədləri üçün istifadəsi də nəzərdə tutulub. İçməli su üçünsə Xəzər dənizindən istifadə olunacaq. Belə ki, dəniz suyu duzdan təmizlənərək xüsusi texnologiya vasitəsilə yaşayış binalarına, mehmanxana və villalara ötürüləcək.\n"Bizim məqsədimiz həm də adanın ərazisində çirklənmənin qarşısını almaqdır. Biz Bakı buxtasındakı ekoloji vəziyyətdən çox narahatıq. Bu layihə ilə Bakı - Xəzər arasında təmiz əlaqə yaratmaq istəyirik. Lakin adanın landşaftı, memarlığı, ekoloji vəziyyəti bir investorun tam şəkildə anlaya biləcəyi iş deyil. Bu işdə dövlət, özəl müəssisələr, xarici investorlar da iştirak etməlidir", - deyə L.O.Riemann bildirdi.\nKai-Uve Berqmann layihənin 6-8 il ərzində tamamlanacağını dedi. O bu müddətdə layihədə hər hansı dəyişikliyin aparılmasının istisna olunmadığını bildirdi. Hazırda isə dizayn sənədləri hazırlanır və yaxın 1 il ərzində tikinti işlərinə başlamaq planlaşdırılır.\nLayihənin ilkin məbləği 4 - 4,5 milyard ABŞ dolları dəyərində qiymətləndirilir. Lakin gələcəkdə məbləğin dəyişməsi mümkündür. Layihənin mütəxəssisləri maliyyə böhranının işlərə təsir göstərməyəcəyini qeyd etdilər.\nLayihə reallaşdıqdan sonra adada tullantılar xüsusi qurğularda utilizasiyadan keçəcək və çirkab sular təmizləndikdən sonra yaşıllıq sahələrinin suvarılmasında istifadə olunacaq.\nXatırladaq ki, "Zirə adası" baş planı bu il fevralın 20-də Danimarkanın Memarlıq Mərkəzinin "Yes is More" adlı ictimai sərgisində nümayiş olunub.\nПросмотров: 491 | Добавил: new-baki | Рейтинг: 0.0/0


Pərviz: “Tabuları söyüşsüz də yıxmaq olar”\n2021, 18 Sentyabr, şənbə, Bakı vaxtı 09:35\nOktyabr 18, 2011\nKulis.az-da Yazıçı laboratoriyası”nın budəfəki qonağı “Yad dildə” romanı ilə 2011-ci il Milli Kitab Mükafatının birincisi Pərviz Cəbrayıldır.\n- Günün hansı vaxtı yazırsınız?\n- Yazı prosesinə tam start verəndən sonra, elə ki, artıq dayanmadan yazmağa başladım, səhər 9-dan axşam 12-yə kimi yazıram.\n- Ardıcıl neçə saat yaza bilirsiniz?\n- Yemək fasilələrini çıxmaqla, 15 saat dayanmadan yaza bilirəm. Onu da deyim ki, bu 15 saatın sonunda daha güclü əzmldə oluram, əsl vəcd hiss eləyirəm, üçüncü nəfəs açılır, təəssüf ki, fiziki yorğunluq yazmağa imkan vermir. Amma əminəm ki, o vaxt yaza bilsəm, adi vaxtdakından yüz dəfə yaxşı yazaram.\n- Yazı ilə bağlı xüsusi bir vərdişiniz varmı? Misal üçün, bəzi yazıçılar kofe içə-içə yazır, bəziləri isə hay-küydə.\n- Xüsusi “bəzənmiş” otağım, yazı masam və ən əsası ölüm sükutu olmalıdı. Telefonu söndürürəm, internetlə, elektron poçtla kontaktı tam kəsirəm. Ailə-uşaqdan, ev-eşikdən təcrid olunuram. Yazı prosesində yanımda elə bir insan olmalıdı ki, mən soruşmadan çayımı-suyumu versin və yazdığım bəzi parçaları axşam mən çökəndən sonra oxusun.\n- Əllə yazırsınız, yoxsa bilgisayarla?\n- Bilgisayarla. Amma haçansa düşünürdüm ki, adam bilgisayarda necə yaza bilər. Həqiqətən də ilk vaxtlar kompüterlə ünsiyyətim çox çətin alınırdı, texniki vərdişlərə, klaviaturaya alışancan, onu da bədənimin bir üzvü hiss eləyənəcən fikrim dağılırdı. İndi isə qələmlə bir cümləni çətinliklə yazıram.\n- Yazmamışdan qabaq qeyd edirsinizmi?\n- Təbii. Qeydsiz yazmıram. Yazdığım romanın həcmindən 5-6 dəfə çox qeydim olur. Yazı prosesinin içində də yeni qeydlər əmələ gəlir, bu, dediyim həmin vəcd anlarında edilir.\n- Özünüzlə bloknot gəzdirirsinizmi?\n- Heyf ki, yox. Cəhd elədim, alınmadı. Ümumiyyətlə, üstümdə siqaretdən və telefondan başqa heç nə gəzdirə bilmirəm. Amma çox istərdim. Bir ara rəqəmsal diktafona əl atdım, sonra telefonun qeyd dəftərçəsində bəzi notlar yazdım. Heyf ki, heç birini özümə bağlayammadım. Ona görə də əlim kompüterə çatanacan çox şey yadımdan çıxır.\n- Sevmədiyiniz sözlər varmı?\n- Yox, sözün yaxşısı-pisi yoxdu. Təkcə vulqarizmləri xoşlamıram. Yəni söyüşsüz-filansız da yenilikçi olmaq, oxucu cəlb eləmək, sevilmək, bütləri qırmaq, tabuları dağıtmaq olar. Açıq ifadələrlə yazmaq yazarın şəxsi naqisliyindən doğur, məncə. Əllaməçilikdi. Elə bil, dil pəhləvanısan. Vuran əlinsə yoxdu. Mən bir oxucumun belə ləyaqətini təhqir eləmək istəmirəm o tip ifadələrlə.\n- İmtina etdiyiniz yazılar varmı?\n- Yazdığım yeni, yəni son romandan bir növ imtina elədim. Yenidən yazacam. Amma bu o demək deyil ki, o, tullantıya çevrildi. Tullantının özünü də təkrar istehsaldan keçirmək lazımdı. Ətraf mühiti zibilləmək olmaz.\n- Yazının süjeti haqda əvvəlcədən fikirləşirsiz, yoxsa süjet yazı prosesində yaranır?\n- Əvvəlcədən təbii ki. Karkas əvvəldən qurulur. Mən riyazi dəqiqliyinəcən yazmağı sevirəm. Bir hərf belə artıq ola bilməz. Korrektura səhvini çıxmaqla. Amma yazının gedişində də hansısa qəhrəman yolunu aza və süjeti azdıra bilər. Tolstoy Anna Karenina haqda “mən istəmirdim, o özü özünü atdı qatarın altına” -deyəndə çox haqlı imiş.\n- Obrazlarınızı şəxsən tanıyırsınızmı ya da onlara rast gəlmisinizmi?\n- Tanıdıqlarım da, qarşılaşdıqlarım da, təxəyyül məhsulu olanlar da var.\n- Birinci cümləni yazmaq çətindir, ya sonuncu?\n- Əsas son cümlədi mənimçün. Adətən, son cümləm birinci hazır olur. Son cümlə mənimçün lokomotiv yerindədi. Qatarı depoya o aparır, tam sürətlə irəli getmək üçün.\n- İlişəndə neynirsiniz?\n- Bir az uzanıram, nə oxuduğumu demək olar ki, bilmədən kitab oxuyuram. Əsas isə, Allah siqaretə bərəkət versin.


Azeri, Matthew, Lesson 059 - Düşmən nifrəti məhəbbətlə əvəz olunur (Matta 5:43-48) | Waters of Life\nHome -- Azeri -- Matthew - 059 (Replacing Hatred)\ne) Düşmən nifrəti məhəbbətlə əvəz olunur (Matta 5:43-48)\n43 “Qonşunu sev və düşməninə nifrət et” deyildiyini eşitmisiniz. 44 Mənsə sizə deyirəm ki, düşmənlərinizi sevin, sizi təqib edənlər üçün dua edin. 45 Belə ki siz göylərdə olan Atanızın övladları olasınız. Çünki O, günəşini həm pislərin, həm yaxşıların üzərinə doğurur, yağışını da həm salehlərin, həm də saleh olmayanların üzərinə yağdırır. 46 Əgər sizi sevənləri sevirsinizsə, nə mükafatınız olacaq? Vergiyığanlar da belə etmirmi? 47 Əgər yalnız qardaşlarınızı salamlayırsınızsa, başqalarından artıq nə etmiş olursunuz? Bütpərəstlər də belə etmirmi? 48 Ona görə də Səmavi Atanız kamil olduğu kimi siz də kamil olun. (Çıx. 23:4-5; Lev. 19:2,18; Rom. 12:14-20)\nƏhdi-Ətiq düşmənə nifrət etməyi öyrətmir. Halbuki fariseylər və ilahiyyatçılar Lev. 19:18-dəki “Qonşunu sev” sözlərini elə şərh edirdilər ki, qonşuya sevgi düşmənə nifrəti zəruri edir, çünki qəbilə qanunları hüququn yerinə yetirilməsini, şərəfin qorunmasını, düşməndən uzaqlaşmasını tələb edir. Məsih isə milliyyətçilik zehniyyətini yox edərək Allahın məhəbbətini bütün xalqlara şamil etdi və bizi də bu yola çağırdı. Məsihə olan imanın, düşməni sevməyində təzahür edir, düşmənə qarşı dözümlü olmaq kifayət deyil. Düşmənə sevgi insana xas olan bir fəzilət deyildir, adi insan əsla belə davrana bilməz.\nDostunu sevmək istəyən insan, özünü unudub dostunu düşünməlidir, dostuna əməldə qayğı göstərməlidir. Rəbbin əmrinə əsasən düşmənini sevmək bundan qat-qat çox çətin deyilmi? Müntəzəm surətdə Məsihlə ruhani ünsiyyətdə olmadan heç kəs bu əmrə əsla əməl edə bilməz. Xilaskarımıza çox şükür olsun ki, Onun Ruhu bizi bu yolda aparır, nifrətimizə qalib gəlməkdə və hər insanı sevməkdə kömək olur. Lakin əgər sən hansısa insana, yaxud camaata hirslənirsənsə, ehtiyatlı ol, çünki belə halda Allahın Ruhu səndə olan pis hisslərə qalib gəlməyəcək.\nSizi təqib edənlərə görə dua edin. Düşmənə sevgiyə tərəf ilk addım budur. Bir dəfə bir adam başqasını çox incitmişdi, ailəsinə qarşı böyük pislik etmişdi, onlara çox əziyyətlər çəkdirmişdi. Ancaq Allahın Ruhu zərər çəkən adamın ürəyinə qoydu ki, düşməninə görə dua etsin və o, Allahın o adama onun özündən və ailəsindən də çox xeyir-dua verməsi üçün daim dua edirdi. Allah istəyir ki, sən sevinc dolu ürəkdən düşməninə xeyir-dua verəsən.\nƏgər sən kindən azad olmusansa və dualarında düşməninə xeyir-dua verirsənsə, düşməninə baş çəkə bilərsən. Düşmənin çətin vəziyyətə düşəndə, ona kömək edə bilərsən, ancaq onu utandırmamaq üçün gizlicə kömək etməlisən. Düşməninin ruhunu, canını, bədənini, ailəsini xilas etmək üçün əlindən gələni et, o səni qəbul etməsə belə, rədd etsə belə, ona yaxşılıq et. Axı Allah biz insanlarla belə rəftar edir.\nSənin halın Allahın və Oğlunun halından daha yaxşı olmayacaq. İnsanlar İsaya lağ etdilərsə, məhəbbətini, qurbanını rədd etdilərsə, sənin məhəbbətini də qəbul etməzlər, sənə də inanmazlar, lakin sənin kömək etmək cəhdlərini pis başa düşərlər, elə bilərlər ki, sən onları alçaltmaq istəyirsən. Onlar səndən hökümətə şikayət edərlər, hiylə işlətməkdə günahlandırarlar, şər atarlar, çünki onlarda başqa ruh yaşayır. Sən isə Allahın sülhünün övladı olmusan və başqalarında olan bəzi niyyətləri anlayırsan. Səmavi Ataya dua et ki, O bizi sevdiyi kimi, onları da kindən azad etsin və məhəbbətlə doldursun. Allah sənin düşməninə qalib gələ bilər, daş ürəyini yumşalda bilər.\nAllah məhəbbətdir. O bizi kamil mərhəmətə dəvət edir. Onun bu kamilliyə dəvəti bizim qürurumuzu sındırır və biz düşmənlərimizi sevməyə qabil olmadığımızı etiraf edirik. Onda Allah bizə Öz kamilliyindən bir qədərini bəxş edir, Oğlunun qanı vasitəsilə bütün günahlarımızı bağışlayır. Bu təmizlənmə də kamildir, çünki çarmıxa çəkilmiş Məsihin bəxş etdiyi əfvdən daha böyük təmizlənmə yoxdur. Allah sənə əvəzsiz olarak bəxş etdiyi salehliyi Öz Ruhu ilə möhürləyərək, ürəyinə kamil məhəbbətini tökür. Məsih nəzəriyyəçi filosof deyildir, tətbiqi qeyri-mümkün olan uca fikirlərdən danışmır, lakin O Özü kamildir və O sənə irsin üçün qoyulan girov olaraq Öz Müqəddəs Ruhunu bəxş edir. Məhəbbət Ruhun məshi sənin düşmənlərinə qarşı məhəbbətində aşkara çıxır.\nŞübhəsiz ki sən tək başına kamil ola bilməzsən, lakin Ata Allahla və Onun övladları ilə şəriklikdə kamil ola bilərsən! Çünki məhəbbət mahiyyətinə görə vəhdəti, ünsiyyəti, şərikliyi tələb edir. Beləcə Allah Özünü İsanın Atası kimi tanıtdı. İmanlılar da pak və müqəddəs məhəbbətdə qalaraq bir-birini sevməlidirlər. Məhəbbət, Müqəddəs Üçlükdə vahid Olanın sirridir, çünki Üçlüyə daxil olan Şəxslər bir-birini sevərək kamil birlikdə yaşayır. Bəs sən Məsihin səbri və uca məhəbbəti ilə başqa imanlılarla birlikdə yığılırsanmı? Allahın kamil məhəbbəti aranızda necə təzahür edir?\nDUA: Ey Ata, bizi Oğlunda Sənin kimi kamil olmağa dəvət etdiyinə görə Sənə şükür edirik. Lakin biz itaətsiz və günahkarıq. Ancaq Sənin məhəbbətin bizi günah palçığından qaldırır və biz İsanın qanı ilə təmizlənərək Sənə yaxınlaşıb, kamil və pak ola bilirik. Sənin Müqəddəs Ruhun kamilliyimiz üçün qoyulan girovdur. Qoy biz düşmənlərimizə məhəbbət göstərməyə qabil olaq və Sənin sevincin bizdə tamam olsun!


Noyabr 18, 2020 – Səhifə 4 – Milli Məclis Xəbər\nQarabağı tərk edən erməninin son sözü – VİDEO\nİşğal etdikləri torpaqları əsl sahiblərinə təhvil vermək üçün tərk etməli olan ermənilərin vandallığı davam edir….\nİşğaldan azad olunmuş Şuşanın yeni görüntüləri yayılıb. Oxu.az xəbər verir ki, görüntülərdə Şuşada Azərbaycan Respublikasının…\nTürkiyədə koronavirusa yoluxma hallarının artması karantin rejiminin sərtləşməsinə səbəb olub. Oxu.az xəbər verir ki, Türkiyə…\n“Əziz dostlar erməni lobbi dairələrinin şikayəti əsasında fəaliyyəti dayandırılmış @Twitter profilimin bərpası üçün göstərdiyiniz qəti dəstəyə görə…\nVladimir Putin: “Azərbaycan birgə monitorinq mərkəzinin harada yerləşəcəyini özü müəyyən edəcək”\n“Qarabağ üzrə birgə Türkiyə-Rusiya mərkəzi pilotsuz uçan aparatlardan təyyarələrdən istifadə edəcək”. Baku.ws xəbər verir ki,…\nErmənistan ordusunun məsul şəxslərinin Qarabağ müharibəsindəki cəzasızlığı ölkənin təhlükəsizliyi üçün böyük təhdidə çevriləcək. Bunu “Mənim addımım” partiyasının…\nƏvvəl cavan insanlarda koronavirus xəstəliyinin daha çox asimptomatik formada keçdiyinin şahidi olurduq. Amma indi bu…\nThink about if your professor may do your project for you, how intriguing would that…\nThe New Fascination About Squirt Org\nJason calls in and tells us about chemsex, particularly IV meth use, zoom rooms, and…


Hər xanım üçün lazım olan pratik bilgilər » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 30-01-2015, 10:00\nSəs ver: Dəyərli xanımlar hər xanıma lazım olan elə bilgilər var ki,bunları bilsəniz bəzi şeylər sizin üçün daha asan olar.Mən də bildiklərimi sizinlə paylaşmağa qərar verdim.Ümidvaram işinizə yarayar.\n1.Şamlarınızı yandırmazdan əvvəl 24 saaat soyuducuda saxlasanız daha uzunömürlü olar.\n2.Süngərlərinizi 2 yerə bölərək israçılığın qarşısını ala bilərsiniz.\n3.Əgər qələminizin pozanı bitmək üzrədirsə,pozanı çıxarıb altına kiçik bir parça kağız yerləşdirib pozanı yerinə taxıb istifadə edə bilərsiniz.\n4.Belə bir üsul:məsələn uşağınıza yeni oyuncaq almısınız və bu oyuncaq 3 iri batareya ilə işləyir.Sizin isə cəmi 2 böyük,1 kiçik batareyanız var.Bu halda kiçik batareyanı da oyuncağa taxıb boş qalan yerə bir parça alüminium folyo sıxışdırıb işə sala bilərsiniz.\n5.Güldandakı gülün dibinə şəkər və ya votka tökərək daha gec solmasını təmin edə bilərsiniz.\n6.Doğranmış pomidor bankalarını soyuducuya tərs üzünə,yəni ağzı üstə qoyaraq küflənməsinin qarşısını ala bilərsiniz.\n7.Bananları bir -birindən qoparıb ayrı-ayrı saxlasanız qaralmasını və xarab olmasını gecikdirə bilərsiniz.\n8.Çörəyi bir qədər kərəviz sapı ilə birgə saxlasanız çörəyin təzə qalmasını təmin edə bilərsiniz.\n9.Limon və duzu külqabıya töküb sürtsəniz siqaret iyi yox olar.\n10.Əgər stəkanlarınızın dibinin ləkəsini təmizləməyə pastanız bitibsə,həmin pastanı duz ilə əvəz edə bilərsiniz.\n11.Əgər xörək çox duzlu çıxıbsa onda xörəyə 1-2 ədəd kartof soyub vurun.Kartof duzu özünə çəkər.\n12.Əgər xörək çox yağlı çıxıbsa onda bir dilim çörəklə xörəyin üzünün yağını ala bilərsiniz.\n13.Soyuducunuzdan xoşagəlməz iylər gəlirsə,onda soyuducuya bir parça çörək qoyun.\n14.Əgər evdən siqaret iyi gəlirsə,onda evin hər hansı bir yerinə yaş süngər qoyun.\n15.Dırnağınıza boya çəkməzdən əvvəl sirkə ilə təmizləsəniz yaxşı olar.\n16.Paltarlarınızın rəngini qorumaq istəyirsinizsə paltaryuyana 1-2 qaşıq duz tökün.\n17.Əgər sizə qonaq gəlibsə və siz evdə oln içkinizi tez bir zamanda soyutmaq istəyirsinizsə onda həmin salfetə büküb isladıb buzluğa qoyun. loading... Marco\ntesekkurler cox maraqlidi atdim secilmisdere\n# 18 Qadının ən böyük vəzifəsi analıqdır :50: ismayilova ulker\nBilmədiklərim var idi. Təşəkkür edirən faydalı xəbər üçün.\n2 fevral 2015 01:06\n# 17 Heçkimin başı üçün deyil dolçanı əsəbləşdirmək. ece uslu\n30 yanvar 2015 23:42\nfaydali xeberdi tesekkürler\n30 yanvar 2015 18:33\nTəşəkkür faydali xeberdi.\n30 yanvar 2015 17:43\nbunlarin yarisini men bilirdim,bilmediklerimi ise oyrendim,yene de tewekkurler,secilmislere elave etdim,ehtiyacim olsa istifade edecem....\n30 yanvar 2015 17:40\n# 12 Basimin belasi,ureyimin parasi 'canim UGURUM'. Fiorella\nFaydali meslehetlerdi,lazim olacag tshk\nMaşına duz töksək maşına ziyanı olmaz görəsən.Bananları mən əksinə elə bilirdim ayırsaq tez xarab olar.Çoooooooooooox faydalı xəbərlər idi.tşk\n30 yanvar 2015 15:30\nqesey atdim secilmislere\nCox sagolun. .faydali melumatlara gore.\n30 yanvar 2015 14:15\n# 8 Təkcə Allah inandığım zaman yaşadığımı anladım! emis\ncoxuna emel edirem tesekkurler\n# 7 Gunka13\nBezilerini bilmirdim twk\n30 yanvar 2015 11:53\n# 6 Aileli. BARBI\nHamisi cox lazimli melumatdir\n30 yanvar 2015 11:09\nFaydalı məsləhətlərdi,demək olar ki,çoxunu bilmirdim..tşk..\n30 yanvar 2015 11:05\ncoxsu bilmediklerimdi hemde cox maraqlidi\n30 yanvar 2015 10:43\n# 3 MENİ KİMSE AGLAR GÖRMEDİ -- AGLAMADIMMI??AGLADIM HEMDE COXX AMMA MEN GÖZ YAŞLARIMI HER ZAMAN QELBİME AXITDIM,HAMIDAN GİZLİ,HAMIDAN XEBERSİZ..... AYKA-ISI\nco maraqli ve lazimli xeber idi tewekkurler\n30 yanvar 2015 10:29\nFaydalı məsləhətlərdi bəzilərini bilirdim\n30 yanvar 2015 10:20


Seçildiyi dairənin nəticələri ləğv edilən Hadi Rəcəbli: “Qurtardı” - Ens.az - Ensiklopediya, Azərbaycan, Dünya, Maraqlı, Xəbərlər, Bioqrafiya, Texnologiya, Vikipediya\n13 fevral 2020 18:04\nXəbər verdiyimiz kimi, Mərkəzi Seçki Komissiyasının bu gün keçirilən iclasında fevralın 9-da keçirilmiş Milli Məclisə seçkilərlə əlaqədar 74 saylı Lənkəran kənd seçki dairəsindən deputatlığa namizədlər Bəşirov Rəvan və Əzizxan Əzizovun müraciətinə baxılıb.\nİclasda həmin dairənin 27 seçki məntəqəsi üzrə səsvermənin nəticələrinin etibarsız hesab edilməsi məsələsi müzakirəyə çıxarılıb və qəbul edilib. Nəticələrə görə, sözügedən dairənin qalibi Hadi Rəcəblinin qələbəsi etibarsız hesab olunub.\nMəsələ ilə Azxeber.com Hadi Rəcəbli ilə əlaqə saxlayıb.\nKeçmiş deputat müxbirin sualına məhəl qoymadan yanındakı şəxsə “Qurtardı” deyərək dəstəyi asıb. Ona verilən sualları cavabsız qoyan Hadi Rəcəbli daha sonra telefonunu söndürüb.


Rusiyada terrora hazırlaşan məktəblilər ittihamdan imtina etdilər\nRusiyada terrora hazırlaşan məktəblilər ittihamdan imtina etdilər\nRusiyanın Saratov vilayətindəki məktəblərin birində terror hazırlamaqda şübhəli bilinən iki yeniyetmə belə bir cinayətə hazırlaşdıqları barədə ittihamı rədd edib. RİA Novosti xəbər verir ki, bu barədə bölgədəki uşaq hüquqları üzrə komissar Tatyana Zaqorodnaya məlumat verib.\n"Onlar özləri də kamera qarşısında nə dediklərini, necə dediklərini bilmirlər. Ancaq indi deyirlər ki, heç kəsi öldürmək niyyətində deyillər", - o bildirib.\nOmbudsmanın sözlərinə görə, yeniyetmələr məktəbdə həmyaşıdları tərəfindən təcavüzə məruz qalıblar: “Oğlanlar yüksək səslə, açıq şəkildə, bütün vicdanlı insanlarla incik olduqlarını söylədilər. Onları sıxıblar, döyüblər, gülüvlər. Qəzəb böyüyüb. Anaları deyib: böyüklərlə danışın, amma oğlanlar böyüklərə inanmayıblar. Ana məktəb direktoruna deyib. Ancaq dəstək ala bilməyib.”\nFevralın 26-da Rusiya Federal Təhlükəsizlik Xidməti Saratovdakı bir məktəbə iki yeniyetmənin silahlı hücumunun qarşısını aldığını açıqlayıb. Kütləvi qətl ideologiyasını təbliğ edən internet icmalarının üzvü olan 2005-ci il təvəllüdlü iki Rusiya vətəndaşı saxlanılıb. Onları tərk edilmiş bomba sığınacağının ərazisində lüləsi kəsilmiş ov tüfəngi ilə saxlayıblar.\nDaha sonra dindirilmənin videosu yayılıb, orada yeniyetmələrdən biri 40 nəfəri öldürməyi planlaşdırdıqlarını söyləyib. Onun sözlərinə görə, hücum may ayına planlaşdırblarmış.\nMəqalədə : Rusiya Saratov


Xamneyi ABŞ-la birbaşa danışıqları rədd edib\n7 Fevral 2013 20:14\n"ABŞ Tehrana qarşı tapançanı faktiki olaraq, Tehrana qarşı tuşlayıb və danışıqlar təklif edir".\nÖtən gün İran prezidenti Mahmud Əhmədinejad ABŞ-la bir sıra şərtlər daxilində danışıqlar hazır olduqlarını bildirmişdi: "Əgər ABŞ rəsmiləri bu bəyanatları ilə yanaşı rəftarlarını da dəyişsə,biz onların bu təklifinə müsbət yanaşacaq".\nLent.az-ın İranın informasiya vasitələrinə istinadən məlumatına görə, fevraln 7-də İslam Respublikasının ali rəhbəri ayətullah Xamneyi ölkəsinin nüvə proqramı ilə bağlı Ağ evlə istənilən birbaşa dialoqun aparılmamasını qətiyyətlə rədd edib.\nİranın lideri bildirib ki, ABŞ Tehrana qarşı "tapançanı faktiki olaraq, Tehrana qarşı tuşlayıb və danışıqlar təklif edir".\nXatırladaq ki, bu günlərdə ABŞ prezidentinin müavini Co Bayden Tehranla birbaşa danışıqlara hazır olduqlarını bəyan etmişdi : "İran hakimiyyəti və onun ali rəhbəri ciddi olsa, ABŞ bu ölkə ilə birbaşa danışıqlar aparmağa hazırdır".\nCo Baydenin bu bəyanatından sonra İran Xarici İşlər Naziri Əli Əkbər Salehi jurnalistlərə açıqlamasında ABŞ-ın İrana yönəlik mövqeyini müsbət saydığını vurğulamışdı: "Baydenin bu təklifi ABŞ hökumətinin İrana yanaşmasında müsbət dəyişiklikdən xəbər verir".\nOnu da qeyd edək ki, İranın atom –nüvə problemi ilə bağlı fevralın 26-da Qazaxıstanda "altılıq"la Tehran təmsilçisi arasında müzakirələrin növbəti mərhələsinin keçiriləcəyi gözlənilir.


MM sədri: “Fürsətlərdən istifadə edib, Qarabağ mövzusunu…” – Yenicag.Az\nAna Səhifə Siyasət MM sədri: “Fürsətlərdən istifadə edib, Qarabağ mövzusunu…”\nMM sədri: “Fürsətlərdən istifadə edib, Qarabağ mövzusunu...”\nYeni Çağ Media Qrupu – İyun 11, 2020 - 16:42\nMilli Məclisin sədri Sahibə Qafarova beynəlxalq parlament təşkilatları üzrə nümayəndə heyətlərinin rəhbərləri ilə görüşüb.\nYenicag.az xəbər verir ki, videokonfrans formatında baş tutan görüş beynəlxalq fəaliyyətin daha səmərəli həyata keçirilməsi və heyətlər arasında əlaqələndirmənin daha yaxşı qurulması üçün hərtərəfli fikir mübadiləsi ilə yadda qalan olub.\nGörüşdə çıxış edən Milli Məclis sədri Sahibə Qafarova deyib ki, görüşün məqsədi nümayəndə heyətlərimiz qarşısında qoyulan hədəflər, gözləntilərimiz və beynəlxalq təşkilatlar üzrə heyətlərin iş prinsipləri haqda fikir mübadiləsi aparmaqdır.\nO bildirib ki, VI Çağırış Milli Məclisin beynəlxalq təşkilatlar üzrə 12 nümayəndə heyəti mövcuddur: “Əminik ki, işimizi doğru və əlaqələndirilmiş şəkildə quracağımız təqdirdə bütün bu platformalar bizə parlament diplomatiyamızı uğurla həyata keçirmək imkanı verəcəkdir”.\nMilli Məclisin sədri qeyd edib ki, VI Çağırış Milli Məclisin ilk iclasında ölkə Prezidenti cənab İlham Əliyevin nitqində əksini tapan konseptual məsələlər parlamentin beynəlxalq fəaliyyətinin həyata keçirilməsində də “yol xəritəsi” kimi çıxış edir: “Milli Məclisin sədri olaraq mənim məsuliyyətim dövlət başçımızın tövsiyyələri əsasında beynəlxalq fəaliyyətimizin qurulmasını təmin etməkdir”.\nSahibə Qafarova deyib ki, cənab Prezidentin də ifadə etdiyi kimi beynəlxalq təşkilatlar üzrə nümayəndə heyətlərimizin fəaliyyətləri ölkəmizin milli maraqlarını qorumağa, fərqli gündəlikləri ilə ölkəmizə təzyiq etməyə çalışan qrupların bu cəhdlərinin qarşısının alınmasına yönəlməlidir: “Çünki, cənab Prezident də hər zaman dediyi kimi, həqiqət bizim tərəfimizdədir, doğru olan bizik! Hər bir fürsətdən istifadə edib, Dağlıq Qarabağ mövzusunu diqqətdə saxlamalıyıq”.\nGörüşdə çıxış edən nümayəndə heyətlərinin rəhbərləri Milli MəMilli Məclisin sədri Sahibə Qafarova beynəlxalq parlament təşkilatları üzrə nümayəndə heyətlərinin rəhbərləri ilə görüşüb.\nTeleqraf.com xəbər verir ki, videokonfrans formatında baş tutan görüş beynəlxalq fəaliyyətin daha səmərəli həyata keçirilməsi və heyətlər arasında əlaqələndirmənin daha yaxşı qurulması üçün hərtərəfli fikir mübadiləsi ilə yadda qalan olub.\nMilli Məclisin sədri qeyd edib ki, VI Çağırış Milli Məclisin ilk iclasında ölkə Prezidenti cənab İlham Əliyevin nitqində əksini tapan konseptual məsələlər parlamentin beynəlxalq fəaliyyətinin həyata keçirilməsində də “yol xəritəsi” kimi çıxış edir: “Milli Məclisin sədri olaraq mənim məsuliyyətim dövlət başçımızın tövsiyyələri əsasında beynəlxalq fəaliyyətimizin qurulmasını təmin etməkdir”. Sahibə Qafarova deyib ki, cənab Prezidentin də ifadə etdiyi kimi beynəlxalq təşkilatlar üzrə nümayəndə heyətlərimizin fəaliyyətləri ölkəmizin milli maraqlarını qorumağa, fərqli gündəlikləri ilə ölkəmizə təzyiq etməyə çalışan qrupların bu cəhdlərinin qarşısının alınmasına yönəlməlidir: “Çünki, cənab Prezident də hər zaman dediyi kimi, həqiqət bizim tərəfimizdədir, doğru olan bizik! Hər bir fürsətdən istifadə edib, Dağlıq Qarabağ mövzusunu diqqətdə saxlamalıyıq”.\nGörüşdə çıxış edən nümayəndə heyətlərinin rəhbərləri Milli Məclisdə ilk dəfə belə bir görüşün keçirilməsinə görə minnətdarlıqlarını bildirib, gələcək fəaliyyətləri ilə bağlı fikirlərini ifadə ediblər.clisdə ilk dəfə belə bir görüşün keçirilməsinə görə minnətdarlıqlarını bildirib, gələcək fəaliyyətləri ilə bağlı fikirlərini ifadə ediblər.


Bakı, 27 sentyabr, SalamNews, R.Nadirli. Azərbaycan xalqı 27 Sentyabr Anım Gününü qeyd edir.\nSalamNews xəbər verir ki, bu əlamətdar tarixi günlə əlaqədar ASK Arena stadionunda şəhid İsrayıl Cəfərzadənin xatirəsinə həsr olunmuş dostluq görüşü keçirilib. Görüş "Keşlə"nin U-17 və U-19 komandaları arasında təşkil olundu. Oyundan öncə Azərbaycan Respublikasının ərazi bütövlüyü uğrunda canından keçmiş şəhidlərimizin əziz xatirəsi bir dəqiqəlik sükutla yad edildi.\nOyundan sonra keçirilən görüş iştirakçılarının mükafatlandırma mərasimində "Keşlə"nin İdarə Heyətinin sədr müavini Elşan Abasov klubun sadiq azarkeşi olmuş İsrayıl Cəfərzadənin əziz xatirəsinin ehtiramla yad olunduğunu və qəhrəman övlad böyütdüklərinə görə şəhidin valideynlərinə minnatdarlığını bildirdi.\nŞəhidin atası Namiq Cəfərzadə övladının xatirəsinə göstərilən ehtirama görə "Keşlə" rəhbərliyinə və dostluq görüşündə iştirak edən komanda üzvlərinə təşəkkürünü bildirdi.\nSonda "Keşlə"nin məşqçi heyəti və üzvləri hər iki komandanın üzvlərinə fəxri diplom təqdim etdilər.


Oyun online qeydiyyat Torpaq etməyin. Pulsuz oyun online Nevers torpaqları Play\nAlternativ adları: Heç torpaqlar\nPlay Heç torpaqlar\nMaraqlı sərgüzəştləri azarkeşləri impress ki, maraqlı fantastik oyun -\nonline Torpaq etməyin. Online oyun ən maraqlı kimi janrları, məsələn, strategiya, və bir çox digər qonaqlar bir toplusudur Torpaq etməyin. Uşaqlar və böyüklər, həm - online oyun oynamaq heç vaxt torpaqları hər kəs üçün maraqlı olacaq. Maraqlı gameplay batırılır rəhbəri ilə, siz şəxsən bütün dünyada hadisələrin nəticəsini təsir edə bilər. Bu gündəlik həyat monoton bir böyük fasilə olacaq!\nOnline oyun bir böyük kompüter tələblərinə tələb etmir Torpaq etməyin. Oynamaq üçün lazım olan bütün əməliyyat sistemi Windows XP / Vista / Windows 7, ən ümumi səs kartı, klaviatura, siçan, web browser və Internet bağlantısı. Bu qeydiyyat ifa edilmişdir ki, lazımdır, yəni torpaqlar, oyun sizin səhifənizi yarada Never oynamaq oynamaq istəyirəm edəcək kimə xarakter, Torpaq etməyin. Siz oynamaq bir parol seçin və e-mail göndərmək istədiyiniz xarakteri adını daxil etmək üçün saytda xüsusi formada bunu, belə ki, bu qeydiyyat təsdiqi üçün bir tələbi getdi. Müvafiq qeydiyyat belə oyunlarda proseduru fərqli deyil sadə və başa düşüləndir Torpaq etməyin. Oyun buyurun burada bitir Torpaq Heçvaxt, sonra siz oyun birbaşa davam edə bilərsiniz.\nOnline oyun 2004-cü ildə yaradılmışdır Torpaq, belə ki, oyun oynayan ilk tanınmış və olduqca məşhur kütləvi multiplayer online rol biri heç vaxt. Tərəqqi yerdə deyil, çünki oyun çox dəyişdi Lakin, developers daim yeni və maraqlı detallar ilə əlavə olunur "goodies." Oyunun İnkişaf texniki baxımından və oyunçuların artan sayı baxımından, həm də daim. Bu online oyun oynamaq vasitəsilə Never torpaqlar çox maraqlı və həyəcanlı olacaq. Daha insanlar oynamaq başlayır ki, oyun, pulsuz! Bir oyunçu oyun real pul investisiya etmək istəyən varsa - o imkanı olacaq. Təbii ki, oyun əvvəlinə olan user experience və mübarizə qazanmaq çətindir. Ki, inkişaf sürətli və asan, yalnız pul bəzi bag oyun qoymaq edə bilərsiniz edilmişdir.\noyun Hər bir xarakter kimi müxtəlif xüsusiyyətləri vardır\n• bilik, və bir çox başqaları.\nHəmçinin, hər bir oyunçu 33 müxtəlif bacarıq və qabiliyyət 38 var. Ən mühüm hesab edilə bilər parametrləri və xüsusiyyətləri, inkişaf, unikal xarakter yarada bilərsiniz. Bu xüsusiyyətləri oyun fərdi stil altında seçilmiş olmalıdır. Belə ki, o, şəxsən yaratdığı, hər bir istifadəçi üçün unikal xarakter oynamaq Torpaq etməyin. Oyun təcrübə xal qazanmaq, müxtəlif döyüşlərdə iştirak edə bilərsiniz. Bu halda, qısa bir xarakter bir yeni səviyyəyə çatır kimi, belə təkmilləşdirilmiş şəxsi xüsusiyyətləri, yeni silah, yeni paltar və məhsulları kimi yeni imkanlar, açacaq. Oyun "sehrli dopinq" olmadan deyil, istifadəçi böyük oyun prosesi sadələşdirmək elixirs, potions, kitablarda, bütün növ alır. Onların hamısı artırıla və ya xarakterli digər xüsusiyyətləri, lakin təcrübə əldə edilmişdir ki, bacarıqları, fərqli olaraq, yalnız qısa bir müddət üçün bunu edir. Nəticədə, onlar müvəqqəti istifadə maksimize üçün yalnız həqiqətən zəruri hallarda və ağıllı istifadə edilməlidir.\nOyun Money kafir deyilir. Mən almaq və ya satmaq istəyirəm ki, bütün, onlara mübadiləsi. Bu geyim, silah, müxtəlif məhsulları kimi bir şey ola bilər. Sizin real pul oyun istifadə edərək, siz standart daha güclü olan unikal əsərlər, ala bilərsiniz.\nXüsusi peşə istifadə təcrübə qazanmaq edə bilərəmmi. Bir sinif və onun iş seçməklə, siz həm də qeyri-inanc, təcrübə qazanmaq edə bilər yalnız.\nOyun belə peşə var:\n• kimyagər və bir çox başqaları.\nBu oyun da klan və ailə daxil birləşdirilə bilər. Öz qəbilə yaratmaq və ya mövcud bir qoşulmaq mümkündür.\nFutbolçu qüvvələri olan qoşulmaq imkanı veriləcək:\n• Darkness [_7_ ] • Sis\nTəbii ki, hər qüvvə qalan fərqli olan unikal bacarıqları və bacarıqları var.\nOyun online qeydiyyat Torpaq etməyin


Azərbaycan prezidenti Vilnüs sammitində iştirak etmək dəvətini qəbul edib\nSiyasət 22 Sentyabr 2007 13:55 (UTC+04:00)\nAzərbaycan, Bakı / Trend , S.Ağayeva/ Azərbaycan prezidenti oktyabrın 10-11-də Litva prezidentinin təşəbbüsü ilə Vilnüsdə keçiriləcək Energetika sammitində iştirak edəcək. Bu barədə şənbə günü Azərbaycan Prezident Apparatı xarici əlaqələr şöbəsinin müdiri Novruz Məmmədov məlumat verib.\nBu, Krakov sammitinin davamı olacaq. Sammitdə ABŞ, Rusiya, Avropa İttfaqının nümayəndələri, həmçinin, Avropa Şurası dövlət başçılarının iştirak edəcəyi gözlənilir.\n"Energetika sahəsində əməkdaşlıq Avropa və beynəlxalq siyasi proqramlarla işin ayrılmaz hissəsinə çevrilib" - deyə Trend ə müsahibəsində Litva prezidenti Valdus Adamkus bildirib. Sammit enerji təhlükəsizliyi və Avropa İttifaqı xarici enerji siyasətinin başlıca prinsiplərinə toxunacaq.\nLitva prezidentinin sözlərinə görə, "Biz əsas enerji istehsalçıları, istehlakçıları və tranzit ölkələr arasında qarşılıqlı faydalı əməkdaşlığın yollarını tapmağa çalışacağıq.\nSammitdə Transatlantik enerji dialoqu, Avropa Birliyinin Rusiya, Xəzər və Baltik dənizi regionları ilə enerji əməkdaşlığı, həmçinin, Baltik enerji strategiyasının inkişafı kimi əsas məsələlər müzakirə olunacaq.\nSammit çərçivəsində "GUAM - Demoktariya və İqtisadi İnkişaf Təşkilatı" ölkələri - Azərbaycan, Gürcüstan, Ukrayna və Moldova dövlət başçılarının görüşü planlaşdırılır" - deyə Məmmədov bildirib. Bu təşəbbüslə sentyabrın 20-21-də Bakıda keçirilən GUAM ölkələrinin Milli Koordinatorlar Şurasının 7-ci iclası zamanı çıxış edilib.


Prezidentin impiçmenti üçün lazım olan səslər toplandı\n30 Noyabr 2016 10:30\nCənubi Koreya parlamenti ölkə prezidenti Pak Kın Xenin impiçmenti üçün kifayət qədər səs toplayıb.\nPublika.az “RİA-Novosti”yə istinadən xəbər verir ki, bu haqda “Yonhap” agentliyi bildirib.\nÖlkə başçısının parlament vasitəsilə vəzifəsindən kənarlaşdırılması üçün 300 deputatdan ən azı 200-nün səsi lazımdır. Müxalifət və müstəqil parlament üzvləri 172 səsə malikdir. Buna görə impiçment üçün iqtidardakı “Senuri” partiyasından minimum 28 səs lazımdır. “Senuri”nin nümayəndəsi Yan Çul Xvanı lazım olan səslərin toplandığını bildirib.\nPezidentin impiçmenti məsələsinin dekabrın 2-də səsverməyə çıxarılması planlaşdırılır.\nQeyd edək ki, bir müddət öncə Cənubi Koreya prezidentinin keçmiş müşaviri An Çan Pom tutulub. Onun adı prezidentin rəfiqəsi ilə bağlı rüşvət qalmaqalında hallanır. Rəfiqəsi Çxve Sun Sil prezidentin qərarına təsir etmək üçün rüşvət almaqda şübhəli bilinir. Dövlət başçısının rəfiqəsini ölkədən qaçmaması üçün həbs ediblər.\nDünən isə Pak Kın Xe korrupsiya qalmaqalı ilə bağlı ölkə vətəndaşlarından üzr istəyib və istefa verməyə hazır olduğunu bildirib. O, deyib ki, dövlət başçısı kimi gələcək taleyi ilə bağlı qərar verməyi parlamentin ixtiyarına buraxıb.\nErmənistana Rusiyanın dostu rəhbərlik edəcək - Peskov siqnalları verdi\nPaşinyana qarşı sui-qəsd planı: snayperlər HƏRƏKƏTƏ KEÇDİ


Ayətül-kürsi oxumağın FƏZİLƏTLƏRİ - Hürriyyət\nAyətül-kürsi oxumağın FƏZİLƏTLƏRİ\n22 Yanvar, 2019, 18:20\nNamazlardan sonra ayətül-kürsini oxumaq hədislərdə tövsiyə edilib. Rəvayətə görə, Peyğəmbər yatmazdan əvvəl ayətül-kürsi oxuyardı. Səfərə çıxmağa hazırlaşan adamın da ayətül-kürsi oxuması məsləhətdir. İmam Mühəmməd Baqir (ə) buyurub ki, ayətül-kürsini bir dəfə oxuyan adamın bu dünyadakı min dərdi və axirətdəki min çətinliyi aradan qalxar. Bu dünyadakı dərdlərin ən yüngülü – kasıblıq, axirətdəki çətinliklərin ən yüngülü isə qəbir əzabıdır. Əlbəttə, deyilən faydaları əldə etmək üçün ayəni səmimiyyət və ixlasla oxumaq, mənası barədə düşünmək və Allaha təvəkkül etmək əsas şərtdir. \_\_islam.az


Fuad Muradov Nyu-Yorkda görüşlər keçirib » Newscenter.az\n20 noy 2018, 08:06\nNewscenter.az.20.11.2018. ABŞ-da səfərdə olan Diasporla İş üzrə Dövlət Komitəsinin nümayəndə heyəti Amerika Sefardlar (İspaniya yəhudiləri) Federasiyasının İdarə Heyətinin prezidenti David Dangoor ilə görüşüb. Komitənin mətbuat xidmətindən Newscenter.az-a bildirilib ki, görüşdə David Dangoor rəhbərlik etdiyi Federasiyanın fəaliyyəti, həyata keçirdiyi layihələr və perspektivlər barədə məlumat verilib. Eyni zamanda, Federasiya üzvləri işğaldan azad edilmiş Cocuq Mərcanlı kəndinə səfər təəssüratlarını da nümayəndə heyəti ilə bölüşüb.\nAzərbaycan və onun diasporu haqqında məlumat verən Diasporla İş üzrə Dövlət Komitəsinin sədri Fuad Muradov gələcək perspektivlər barədə fikirlərini bildirib. Qarşılıqlı səmimi şəraitdə keçən görüşdə gələcək əməkdaşlıq istiqamətləri, Azərbaycanda və Amerikada ortaq layihələrin həyata keçirilməsi imkanları müzakirə edilib.\nDaha sonra nümayəndə heyəti Diasporla İş üzrə Dövlət Komitəsinin dəstəyi və soydaşlarımızın təşkilatçılığı ilə keçirilən “Florida Keys” Gənc istedadlar üçün beynəlxalq musiqi müsabiqəsinin qala konsertinə qatılıblar. Azərbaycanın ABŞ-dakı səfiri Elin Süleymanov və BMT yanında daimi nümayəndə Yaşar Əliyev də konsertdə iştirak edib.\nTədbirdə çıxış edən Komitə sədri Fuad Muradov belə müsabiqələrin mədəni irsimizin təbliği baxımından əhəmiyyətini vurğulayıb. Dünya xalqlarının mədəni inteqrasiyası, mədəni dəyərləri bölüşməsi baxımından belə tədbirlərinin zəruri olduğu bildirilib. Konsertdə müxtəlif millətləri təmsil edən uşaqların, o cümlədən azərbaycanlı balacaların da ifaları səslənib.\nNiderlandda işğal olunmuş ərazilərlə bağlı tədbir keçiriləcək 25 mar 2017, 12:59\nPərviz Şahbazov “Total”ın Cənubi Avropa və Xəzər regionu üzrə vitse-prezidenti ilə görüşüb 26 okt 2017, 18:06\nHökməlidə yeddi çərşənbə 06 mar 2017, 15:38\nPrezidentdən yeni təyinatlar 02 apr 2018, 19:00\nErmənilər sutka ərzində atəşkəs rejimini 93 dəfə pozub 13 in 2018, 09:51\nGəncənin icra başçısı güllələndi 03 iy 2018, 22:00\n170 yaşayış məntəqəsinin içməli su təchizatı yaxşılaşdırılacaq 27 mar 2017, 15:04\nMilli hisslərini itirən Rüstəm İbrahimbəyov 25 may 2018, 14:19\nAvropa Yenidənqurma və İnkişaf Bankı ilə energetika sektorunda islahatlara dəstək məsələsi müzakirə edilib 14 noy 2018, 08:00\nTəhsil naziri Tərtərdə vətəndaşları qəbul edəcək 08 okt 2018, 09:01\nBakı-Tbilisi-Qars dəmiryol xəttinin Binəqədi rayonunun ərazisindən keçən hissəsindəki mövcud vəziyyətlə əlaqədar müşavirə keçirilib 19 sen 2017, 15:36\nTələbələrə turizm sahəsində PR-ın təşkili ilə bağlı seminar keçirilib 15 noy 2017, 13:33\nRespublika əhəmiyyətli Tərtər-Hindarx avtomobil yolu yenidən qurulur 16 okt 2018, 12:13\nSabah 28 dərəcə isti olacaq 03 may 2018, 13:06\nErmənilər atəşkəs rejimini 30 dəfə pozub 03 okt 2018, 09:39


Şərtlərimiz - Kadr.Az\nBu istifadəçi sazişi (bundan sonra “Saziş” adlanacaq) www.kadr.az (bundan sonra”İcraçı” adlanacaq) web saytı ilə, bu saytda iş elanı axtaran fiziki şəxslər və ya işçi axtaran hüquqi və ya fiziki şəxslər (bundan sonra “İstifadəçi” adlanacaq) arasında münasibətləri tənzimləmək üçündür. Bu saziş www.kadr.az saytının bütün İstifadəçilərinə şamil olunur.\nİstifadəçi www.kadr.az saytında qeydiyyatdan keçərkən (İş elanı və ya CV yerləşdirərkən) saytdan istifadə ilə əlaqədar üzərinə düşən aşağıda qeyd edilən hüquq və öhdəlikləri qəbul edir və istifadəçi şərtləri ilə razılaşır:\n1. www.kadr.az saytı İcraçıya məxsusdur, saytın bütün elementləri, İcraçının mülkiyyətidir və başqasının bu addan istifadəsi qəti qadağandır.\n2. İstifadəçi Şəxsi kabinetinə daxil olmaqla öz şəxsi məlumatlarını istədiyi vaxt redaktə edə bilər və ya yenilikləri əlavə edə bilər.\n3. İstifadəçinin şəxsi məlumatlarının yerləşdirilməsinin məqsədi yalnız vakansiya və ya kadr axtarışı olmalıdır. .\n4. Şəxsi məlumatların yerləşdirilmə müddəti 30 gündür, vaxt bitdikdə yenidən aktiv qalması üçün istifadəçi tərəfindən “Yenilə” düyməsini klik etməklə yeniləməlidir.\n5. www.kadr.az saytında İstifadəçinin səhifəsinə giriş parolu, (anonim istifadəçi olduqda isə bütün məlumatlar) istisna olmaqla, digər informasiyalar ictimaiyyət üçün açıqdır.\n6. İcraçı, saytda qeydiyyatdan keçmiş və login-parol əldə etmiş işəgötürənlərə işaxataranlar tərəfindən CV-ləri, İşxtaranlara isə işəgötürənlər tərəfindən təklifləri onlarin saytda olan şəxsi kabinetinə, mobil nömrəsinə (sms) və e-mailinə yönətmək hüququna malikdir.\n7. www.kadr.az saytı istifadəçinin informasiyalarının düzgünlüyünə və aktuallığına görə heç bir məsuliyyət daşımır. Yerləşdirdiyi Elanlardakı informasiyaların düzgünlüyünə istifadəçi məsuliyyət daşıyır,.\n8. İcracı öz iş qaydalarına uyğun olaraq, yerləşdirilmiş elanın ümumi mənasını təhrif etmədən dəyişmək hüququna malikdir.\n9. www.kadr.az saytından istifadə zamanı istifadəçinin cihazında olan məlumatların itirilməsi və avadanlığın korlanması baş verərsə, İçraçı buna görə məsuliyyət daşımır.\n10. İcraçı saytın isitfadəsi zamanı dəymiş mənəvi və maddi zərərə görə məsuliyyət daşımır.\n11. www.kadr.az saytında yerləşdirilmiş elan və CV-lərin İcraçının razılığı olmadan dərc olunması qadağandır. Şəxsi istifadə üçün üçün saytda olan məlumatların PDF formatında paylaşılması isə istisna təşkil edir.\n12. Saytdan istifadə zamanı qanuna zidd hərəkətlər aşkar olunarsa, İcraçı İstifadəçini məlumatlandırmadan və istənilən vaxt şəxsi kabinetini ləğv etmək və bloka qoymaq hüququna malikdir. İcraçı belə hallarda istifadəçinin yerləşdirdiyi istənilən informasiyanı heç bir izahat vermədən saytdan çıxara bilər. www.kadr.az saytında aşağıdakıları yerləşdirmək qadağadır:\n-şəbəkə marketinqi, birja fondlarının iş elanları və birbaşa və ya dolayı yolla intim xidmətlər sahəsinə aid iş elanları və sair.


Tələbənin növbəti sınaq dərsi – Gəncə Dövlət Universiteti\nTələbənin növbəti sınaq dərsi\n25 may 2017- ci ildə Gəncə şəhər Nigar Rəfibəyli adına 43 nömrəli tam orta məktəbdə Pedaqoji fakültənin İbtidai sinif мцяллимлийи ixtisasının IV kurs tələbəsi Musazadə Aynurə Cuma qızının “sınaq dərs”i keçirildi. Musazadə Aynurə tərəfindən təqdim olunan dərs həmin məktəbin 23 sinfində “Cirtdan” nağılı mövzusuna həsr olunmuşdur.\nTəcrübəçi tələbə dərsdə müasir təlim metodlarından və əyani vəsaitlərdən istifadə etdi, şagirdlərə Azərbaycan xalq nağıllari haqqında geniş məlumat verdi.\nDərsdə iştirak etdilər: Təcrübə və karyera şöbəsinin əməkdaşı dosent Cabbar Qarayev, məktəbin direktor müavini Asif Kərimov, təcrübə rəhbəri baş müəllim Svetlana Nuriyeva, məktəbin ixtisas üzrə fənn müəllimi Zenfira Bayramova və məktəbdə təcrübə keçən İbtidai sinif мцяллимлийи ixtisasının tələbələri.\nTələbənin dərsi geniş surətdə müzakirə olunan zaman onun dərs prosesındə buraxdığı müəyyən nöqsanlar və çatışmazlıqlar nəzərinə çatdırıldı, ona bir sıra metodiki məsləhətlər verildi, ümumiyyətlə, dərs qənaətbəxş hesab olundu.\n43№-li orta məktəblə universitet arasında əlaqəri ardıcıl surətdə davam edir və genişlənir.\nRESPUBLİKA GÜNÜNƏ HƏSR EDİLMİŞ ELMİ-PRAKTİK KONFRANS\tMolla Pənah Vaqifin 300 illik yubileyi keçirildi


Azerfon 3G sürətini lazım gəlsə gücləndirəcək / ОпСоСы / QWE.az\nOnun sözlərinə görə, həmçinin yaxın gələcəkdə şəbəkənin keçirtmə qabiliyyəti artırılacaq və abunəçilər internetə saniyədə 7,2 Mbit sürəti ilə çıxış əldə edəcəklər.\nBu gün Azerfon şəbəkəsinin sürəti Azerfon-Vodafone abunəçiləri üçün 3,6 Mbit/s, Nar Mobile istifadəçiləri üçün isə 2 Mbit/s-dək təşkil edir.\nİndi isə aflatunus nikli istifadəçi tərəfindən YouTube servisinə yerləşdirilmiş test video-ya baxın:\nBu yaxınlarda hətta Kataloq nikli istifadəçimizdə twitterdə Azerfon 3G modemi əldə edilməsi barədə məlumat yaymışdı. Azərfonun bu xidmətinin necə işləməsi barədə istifadəçi fikirlərini eşitmək çox maraqlı olardı… Birdə, şirkətin sürəti 7,2 mb/s qaldırmazdan əvvəl, şəbəkənin stabilliyinə nəzər salınsaydı əla olardı. Çünki, hal-hazırda Azərfon şirkəti bu xidməti göstərən yeganə mobil opearordur.


2021-03-04 10:10:47 | MÜSAHİBƏ\nBizim bugünkü əsas vəzifəmiz Şuşamızın Azərbaycan mədəniyyətindəki rolunu bərpa etməkdir\nMəlum olduğu kimi, erməni vandalları otuz il ərzində nəinki Şuşamızı, işğal olunan digər şəhərlərimizi də viran ediblər. Oradakı abidələrimizi, tarixi mədəni irsimizi məhv edib, şəhərləri, binaları və hətta qəbiristanlıqları belə dağıdıblar.\nBu da bizi çox məyus edir. Biz hesab edirik ki, bu, bəşəriyyətə qarşı cinayətdir. Təbii ki, biz bunu bütün dünyaya göstərməliyik. Bildiyiniz kimi, bu il Prezident İlham Əliyev tərəfindən Şuşa Azərbaycan mədəniyyətinin paytaxtı elan edilib. Ona görə də bizim bugünkü ən əsas vəzifəmiz Şuşamızı, onun tarixi əhəmiyyətini və Azərbaycan mədəniyyətindəki rolunu bərpa etmək, Şuşanın mədəniyyətimizin, musiqimizin beşiyi olduğunu dünyaya bəyan etməkdir. Bu səbəbdən də işğaldan azad edilən ərazilərdə yenidənqurma və bərpa işlərinə məhz Şuşadan başlayacağıq. Lakin, bu, uzun sürən bir prosesdir. Burada hər bir detal hərtərəfli ölçülməlidir. Prezidentimizin də dediyi kimi, biz Şuşanın tarixi simasını qaytarmalıyıq. Bu işdə isə tələsmək olmaz. Şuşanın bərpası müəyyən bir strategiya üzrə aparılacaq və bu kimi tədbirlərimizi məhz Şuşada keçirəcəyik.\nFact-info.az xəbər verir ki, bu fikirləri mədəniyyət naziri Anar Kərimov İstanbulda Azərbaycan mədəniyyətinə həsr olunan sərginin açılış mərasimində bildirib.\nBakıda inşa ediləcək Zəfər muzeyi haqqında danışan nazir artıq muzey binası ilə bağlı işlərin başlanıldığını deyib: “Muzeyin yerləşəcəyi yer artıq demək olar ki, məlumdur. Lakin, hələ də müzakirələr aparılır. “Zəfər muzeyi” adından da görüldüyü kimi bizim Zəfərimizin simvoluna çevrilməlidir. Biz bununla gənc nəsillərimizə əldə edilən bu qələbəmizin nə qədər ağır, eyni zamanda şərəfli və qürurlu olduğunu çatdırmalıyıq. Bununla bağlı mədəniyyət naziri olaraq mənim bu sahə üzrə çalışan bir çox ekspertlə, eləcə də beynəlxalq şirkətlərlə işlərimiz davam edir. Məqsədimiz “Zəfər muzeyi”mizi təkcə Azərbaycanda deyil, dünyada unikal bir tikiliyə çevirmək və Ali Baş Komandanın rəhbərliyi, onun siyasi iradəsi və qətiyyətli mövqeyi ilə əldə edilən bu şanlı qələbəmizi dünyaya tanıtmaqdır. Bu Zəfər tək Azərbaycanın deyil, bütün türk dünyasının qələbəsidir”.\nSərgi və Türkiyə səfəri haqında danışan nazir proqramın təşkili üçün başda Beynəlxalq Türk Mədəniyyəti Təşkilatı (TÜRKSOY) olmaqla əməyi keçən hər kəsə minnətdarlığını bildirib: “Türkiyənin mədəniyyət paytaxtı olan İstanbulda Azərbaycanın və ümumiyyətlə türk dünyasının görkəmli rəssamı və dahi sənətkarı Mikayıl Abdullayevin 100 illiyi münasibətilə belə bir möhtəşəm sərginin keçirilməsi qürurvericidir. Ümumiyyətlə Türkiyəyə səfərim barədə onu deyə bilərəm ki, burada bir çox görüşlərimiz oldu, Ankarada da, İstanbulda da. Məqsədimiz Türkiyə ilə Azərbaycan arasında mədəniyyət sahəsində əməkdaşlığı daha da gücləndirmək, yeni bir mərhələyə qaldırmaq və bir çox məsələlər üzrə təcrübə mübadiləsi aparmaqdır. Xüsusilə də kino və kino industriyası sahəsi üzrə birgə layihələr həyata keçirməyi planlaşdırırıq. Vətən müharibəsində əldə etdiyimiz şanlı Zəfərin Azərbaycanla yanaşı həm türk dünyasında, həm də beynəlxalq platformada ən yüksək səviyyədə təbliği istiqamətində keyfiyyətli, eləcə də hərtərəfli bir film və serial layihələrimizi türkiyəli qardaşlarımızla müzakirə etdik. Əminəm ki, bu danışıqlar, görüşlər çox faydalı oldu və gələcək əməkdaşlığımıza töhfə verəcək bir başlanğıcdır. Bundan sonra da birgə layihələrimiz türk dünyasının Zəfəri hesab etdiyimiz qələbəmizin geniş auditoriyada və gələcək nəsillər arasında təbliğ olunmasında geniş imkan yaradacaq. Buna görə çox sevincliyik və bu məsələdə çox maraqlıyıq”.\nBaxış sayı : 369


EKOLOJİ TERROR: “80 illik ağaclar qırıldı, icra və nazirlik susdu” – ŞİKAYƏT/FOTOLAR – Yenicag.Az\nAna Səhifə Banner EKOLOJİ TERROR: “80 illik ağaclar qırıldı, icra və nazirlik susdu” – ŞİKAYƏT/FOTOLAR\nYeni Çağ Media Qrupu – Aprel 25, 2019 - 20:10\nHələ Ulu Öndər Heydər Əliyev zamanında bu istiqamətdə cinayət edən şəxs və şirkətlər haqqında ciddi tədbirlər görürdü. Bu siyasət bu gün Prezident İlham Əliyev tərəfindən də uğurla davam etdirilməkdədir. Bu gün Leyla Əliyevanın rəhbərlik etdiyi İDEA təşkilatı ölkənin bütün regionlarında beynəlxalq səviyyəli ekoloji layihələr həyata keçirir. Məhz bu layihələr çərçivəsində minlərlə yeni ağac əkilir, ölkəmizin fauna və florası qorunur. Prezident İlham Əliyev dəfələrlə Nazirlər Kabinetinin iclaslarında ekologiyaya qarşı qanunsuz fəaliyyət edənlərin dərhal cəzalandırılması, yerində müvafiq hüquqi addımların atılması ilə bağlı ciddi tapşırıqlar verib. Görünən odur ki, bir çox məmurlar bu tapşırıqları müəyyən maraq qarşılığında “satmaqdan” çəkinmirlər. Redaksiyamıza Tərtər rayonundan daxil olan növbəti şikayət sözün əsl mənasında ekoloji terror yuvasının ifşasıdır. Şikayəti olduğu kimi dərc edirik:\n“Salam mənim və oğlumun Tərtər rayon Buruc kəndində olan mülkiyyətimizə yay aylarında yol çəkilişi zamanı xeyli miqdarda ziyan vurmaqla yanaşı 70 -80 illik, 100 dən çox tut, gər və digər ağaclarımı kökündən çıxararaq digər 15-20 ilik 60 yaxın meyvə ağaclarımın üzərinə yıxaraq onlarıda məhv etmişlər, bununla yanaşı Ekologiya qaynar xətinə 161-ə yayda müraciətimizə cavab olaraq bunların bizim şəxsi mülkiyyətimiz olduğu barədə sənət verib məhkəməyə müraciət etməmizi tövsiyə etmişlər. Tərtər polisinin təhqiqatçısı yayda prokrorluğa yazdığımız (ağaclarımızın qırılması ilə bağlı) şikayətimizə qərəzli baxaraq ağaclarımızın sayın az gösdərmiş və kimlər tərəfindən qırıldığını tam araşdırmadı. Tərtərt icra hakimiyətinə foto şəkillərlə ərizəmizə çox gülüş cavab aldıq: “Biz orda aqac qırmamışıq kol-kos təmizləmişik”.\nBu kəndin aşağısında yerləşən kəndən qeyri qanunni yol boyu sakinlərin ağaclarıdır. Kökündən çıxarılaraq gətirilib, burada doğranıb, odunlarını aparıb, köklərin burda basdırdıqları ağac qəbirsanlığıdır. Kəndin camatını da “dövlət layihəsidir” adı ila qorxuzaraq susudurublar.\nBu isə 06.12.2018 -ci il tarixdə 5- 6 kamaza yığaraq kəndin işıqların söndürüb oğurlamışdılar. Baxmayaraq ki, əlimizdə ekologiyanın sayı və diyametri gösdərilməsə də, verdiyi rəsmi sənəd var ki, mülkümüzdür. Polis şöbəsinin qərəzli apardığı araşdırmada sayların az qeyd etsə də kimin tərəfindən məhv edildiyini, araşdırmasalarda ağacların mülkiyyətimiz olduqunu ekologiyanın sənədinə əsasən təsdiqləmişdilər. İcra hakimiyətinə foto şəkilərlə göndərdiyimiz ərizəyə cavab olaraq bu qədər ağacı kol- kos adlandırmışdı. Ağaclarımızın oğurlanması Cənab Prezdentimizə və digər orqanlara yazdığımız ərizələrdən sonra oldu. Məhkəmə üçün saxladığımız maddi sübutların aradan qaldırmaq üçün gösdərilməmiş ağaclarımızın (hansı ki bu məhkəmə prosesinə maddi sübut üçün saxladığımz) izi itirmək üç 06.12.2018 -ci il tarixdə oğurlayıb gecəynən müxtəlif yerlərə tökərək izi itirməyə çalışdılar. Yarısı isə 07.12.2018 -ci il tarixdə Tərtər çayının yataqlarından birində məhv edildiyi halın şəkilidir. Nə yaxşı ki, biz hadisələri addım-addım izləyib lentə almışıq. Yetərincə də video çəklişlər var . Oğurlanıb, çaylaqda məhv edilən ağaclarımızın bizim tərəfdən çəkildiyin bilib və bizim prokrorluğa getdiyimizi görüb doğranmış ağaclar kon vastəsilə üstünü basdırıb qacmaq isdəyəndə video lentə almışıq, sürücün ifadəsi ilə bir yerdə. Bu qədər sübutlarımızın olmasına baxmayaraq haqq səsimizi heç kimə çatdıra bilmirik. 06.12.2018-ci il tarixdə gecəynən 161 və 102 yə yığıb oğurluq hadisəsi barədə məlumat vermişik və xahiş etmişdik ki, qarşısın alsınlar. 102-nin yönəltdiyi polis bizimlə həmin gecə oyun oynadı, gah dedi gedirəm, gah dedi başqa kənddəyəm. Sora dedi əlinizdə sübutlar var, nəyə narahat olursunuz. Sonra kəndin icra nümayəndəsi Böyükkişi ilə əlaqə saxladığını və Böykişinin ona cavabının “Ağaclar kim tərəfinən aparılır bilmirəm” dediyini bizə telefonda dedi. Gecə bizə ağaclarımızın bir hissəsinin hara töküldüyünü dedilər. 07.12.2018-ci il tarixində çay yataqında oğurlanmış ağaclarımızın doğrandığın bizə dedilər. Təkrar 102-ni-və 161-i yığdıq ora polis göndərməsini xahiş etdik, nədənsə biz Mingəçevirdən Tərtərə hadisə yerinə çatanda polisdən heç kimin olmadığını bir nəfər kənd bələdiyəsinin qohumunun ağacları doğradığı yerdə tutduq, video görüntüyə aldıq. Hadisə ilə bağlı prokrorluğa getdik, ərizə verməyə, lakin nahar fasiləsi olduğundan kəndə qayıtdıq. Elə bu zaman bizə zəng gəldi ki, indicə çəkiliş apardığımız oğurlanmış ağaclarımızın üzərini basdırılar. Təkrar hadisə yerinə gəlib konun doğranmış ağacları basdıraraq qacmasını və saxlayıb nə etdiyini soruşdum, bu barədə video çəklişlər var. Nahardan sonra prokrorluğa bütün bunları ərizəmizlə verdik. Nəticə barədə iki aydan çox keçməsinə baxmayaraq bizə heç bir məlumat verməmişdilər. Özümüz maraqlananda isə yenə 06.12.2018-ci il tarixdə gecə bizimlə danışan polis əməkdaşı gülməli qərar çıxararaq “həmin gecə heç bir oğurluq olmadığı” qərarı almışdır. Bu məsələnin saytınızda işıqlandırılmasını xahiş edirik. (foto3)


Məşhur səyahətçi Azərbaycana səfər etməyin 5 əsas səbəbini açıqlayıb\n20:32 14 Yanvar 2016\nBakı. 14 yanvar. REPORT.AZ/ Rusiyanın “Серебряный дождь” radiostansiyasının “Бон вояж” verilişinin aparıcısı və məhşur səyahətçi Aleksandr Bunin Azərbaycana səfəri haqqında “Moskva-Baku.ru” saytının əməkdaşına müsahibə verib. Bütün dünyanı gəzən A.Bunin Yeni il tətilində ölkəmizə səfər edib.\n"Report" xəbər verir ki, bu abrədə məlumatı Mədəniyyət və Turizm Nazirliyinin İnformasiya və İctimaiyyətlə Əlaqələr Şöbəsi yayıb.\nA.Bunin açıqlamasında bildirib ki, “Azərbaycan - şərq mətbəxinin təamlarından zövq alınacaq bir ölkədir”\nBunin əlavə edib ki, “Azərbaycan Hava Yollarının ən tələbkar turisti belə yaxşı mənada təəccübləndirə bilib" Səyahətçi səfəri zamanı ilk təcrübəsinin də elə burdan başladığını, Azərbaycana məxsus yeni “AZAL Boinq-767” təyyarəsinin rahatlığı, yeniliyi, ideallığı, qonaqpərliyi və yeməklərin çoxçeşidli olması ilə onu çox təəccübləndirdiyini bildirib. Bunin Azərbaycana səfər edəcək olan hər bir turistə bu aviaşirkətə müraciət etməyi tövsiyə edib.\nÜçüncü səbəbi “Paytaxt Bakı- qədimiliyin, müasir üslubda olan memarlıq nümunələrinin və əzəmətli göydələnlərin birləşdiyi sehrli bir şəhərdir” deyə qeyd edib. İçərişəhərin hələ də öz qədim sehrini qoruyub saxlaması, bir zamanlar eşitdiyi və oxuduğu məlumatların canlı şahidi olması onda böyük təəssürat oyadıb. Bakıda aparılan tikinti işlərinin geniş miqyaslılığı, yeni binaların düşünülmüş arxitekturası, mərmərdən və bürüncdən olan çilçıraqları ilə diqqəti çəkən yeraltı piyada keçidlərinin möhtəşəmliyi onu heyran qoyduğunu deyib. A.Bunin yeni memarlıq işlərinin Bakının müasir siması olduğunu da vurğulayıb.\nDördüncü səbəb kimi “Azərbaycanın qonaqpərvərliyi hər bir xırda detalda belə əks olunur” deyə qeyd edib. Qonaq oteldə və restoranlarda qarşılaşdığı yüksək qonaqpərvərlikdən böyük məmnunluğunu bildirib, eyni zamanda qiymətlərin münasib olduğunu söyləyib.\nBeşinci səbəb kimi isə “Şahdağda xizək tətili keçirmək heç də Avropa kurortlarından geri qalmır” deyib.\nŞahdağ Turizm Mərkəzini səyahətçi özünün böyük kəşfi adlandırıb. Səyahətçi bu mərkəzin dövlətin maliyyə vəsaiti hesabına inşa edilməsindən təəccübləndiyini bildirib və buna görə Azərbaycan hökumətinə təşəkkür edib.\n“Artıq görünür ki, Şahdağ istirahət və bütövlükdə turizm üçün perspektivli məkandır, burada işlər yüksək keyfiyyət və zövqlə görülmüşdür, dünya səviyyəli kurortdur”.\nMüsahibənin sonunda Aleksandr Bunin maraqlı səfərlərindən sonra sosial şəbəkələrdə insanlara məsləhətlərini mütləq verdiyini deyib və bildirib ki, artıq bütün onun izləyiciləri Azərbaycan haqqında yazdıqlarına müsbət münasibət göstərir, bu ölkəyə səfər edəcəklərini qeyd edirlər.\nMəşhur səyahətçi Azərbaycana səfər etməyin əsas səbəbini açıqlayıb


Ağstafa və Tovuzda məktəb açılışları » Aztehsil.com\nSenytabrın 14-də Ağstafa rayonunda Böyük Kəsik kənd tam orta məktəbinin yeni binasının açılış mərasimi keçirilib.\nMərasimdə Təhsil Nazirliyinin Aparat rəhbəri Muxtar Məmmədov, Ağstafa Rayon İcra Hakimiyyətin başçısı Nizaməddin Quliyev, Ağstafa Rayon Təhsil Şöbəsinin müdiri Kamran Abbasov, məktəb rəhbərliyi və pedaqoji kollektivi, şagird və ictimaiyyət nümayəndələri iştirak ediblər.\nTəhsil Nazirliyinin Aparat rəhbəri Muxtar Məmmədov məktəbin açılışı və yeni tədris ilinin başlaması münasibəti ilə təhsil işçilərini, məktəbliləri və valideynləri təbrik edərək onlara uğurlar arzulayıb.\nMuxtar Məmmədov ölkənin hər bir bölgəsində müasir standartlara cavab verən təhsil ocaqlarının tikildiyini, bunun gənc nəslin savadlı və vətənpərvər ruhda formalaşmasına xidmət etdiyini diqqətə çatdırıb. Aparat rəhbəri ölkə Prezidenti cənab İlham Əliyevin təhsilə göstərdiyi diqqət və qayğıdan danışıb, təhsil sahəsində qazanılan uğurlardan söz açıb və yeni tədris ilində qarşıda duran vəzifələri diqqətə çatdırıb.\nAğstafa Rayon İcra Hakimiyyətin başçısı Nizaməddin Quliyev də çıxışında məktəbin pedaqoji kollektivini təbrik edərək onlara gələcək fəaliyyətlərində uğurlar arzulayıb.\nBildirilib ki, 2 mərtəbəli məktəb binasında sinif otaqları, informatika kabineti, laboratoriya, idman və akt zalları, hərbi otaq və yeməkxana var. Sinif otaqları zəruri dərs vəsaitləri ilə təchiz edilib. Məktəbdə 264 şagird təhsil alacaq.\nSentyabrın 14-də Tovuz rayonu N.Sadıqov adına Alakol kənd 1 nömrəli tam orta məktəbin yeni tədris binasının da açılış mərasimi keçirilib.\nMəktəbin açılışında Təhsil Nazirliyinin Aparat rəhbəri Muxtar Məmmədov, Tovuz Rayon İcra Hakimiyyətinin başçısı Məmməd Məmmədov, Tovuz Rayon Təhsil Şöbəsinin müdir əvəzi Məhəbbət Hüseynova, məktəbin pedaqoji kollektivi, şagirdlər və yerli sakinlər iştirak ediblər.\nTəhsil Nazirliyinin Aparat rəhbəri Muxtar Məmmədov yeni tədris ilinin əvvəlində bir neçə müasir standartlara cavab verən təhsil ocaqlarının istifadəyə verildiyini bildirib, təhsilə dövlət səviyyəsində göstərilən qayğı və diqqətin nəticəsi olaraq tədrisin keyfiyyətinin yüksəldiyini vurğulayıb.\nPedaqoji kollektivi tədrisin keyfiyyətini daha da yaxşılaşdırmağa, gəncləri milli ruhda tərbiyə etməyə səsləyən Muxtar Məmmədov şagird və müəllim kollektivinə yeni tədris ilində uğurlar arzulayıb.\nÇıxış edən Tovuz Rayon İcra Hakimiyyətinin başçısı Məmməd Məmmədov rayonun təhsil uğurlarından söz açıb.\nQeyd edək ki, yeni tikilən məktəb binası 624 şagird yerlikdir. Məktəb kimya, fizika və biologiya daxil olmaqla 6 laboratoriya otağı, 1 kompüter otağı, 1 linqafon otağı, tibb otağı, yeməkxana, kitabxana, akt zalı, idman zalı, ərazisində geniş idman meydançası, sanitar qovşağı və qazanxana ilə təchiz olunub.


Turizm Azərbaycanda sürətlə inkişaf edir - XALQQAZETI.COM\nTurizm Azərbaycanda sürətlə inkişaf edir\nTurizm sahəsi həm regionların inkişafı, həm də ölkənin iqtisadi potensialının möhkəmlənməsi üçün, Azərbaycanın imici, dünyaya inteqrasiyası üçün çox mühüm bir vasitədir. Bizim çox gözəl təbiətimiz var. Bəlkə nadir ölkələrdən biriyik ki, burada istənilən təbii şərait, istənilən iqlim var.\n“Elektron vizaların verilməsi prosedurunun sadələşdirilməsi və “ASAN viza” sisteminin yaradılması haqqında” (1 sentyabr 2016-cı il), “Azərbaycan Respublikasına turist axınının sürətləndirilməsi ilə bağlı əlavə tədbirlər haqqında” (2017-ci il 20 fevral) sərəncamları ölkədə qeyri-neft sektorunun perspektivli sahələrindən olan turizmin inkişafına əhəmiyyətli təsir göstərmişdir. Prezidentin də qeyd etdiyi kimi, “ASAN viza” sistemi ölkəmizə səfər edən əcnəbi vətəndaşların sayının qısa müddətdə sürətli artımını təmin etmişdir.\nXüsusilə ötən bir il müddətində turizmin inkişafına diqqət daha da artırıldı. Bu sahədə aparılan struktur islahatları gələcək fəaliyyəti stimullaşdırmaq üçün imkanlar yaratdı. Belə ki, 2018-ci il aprelin 20-də Prezidentin imzaladığı fərmanla Mədəniyyət və Turizm Nazirliyi ləğv olundu, onun əsasında Mədəniyyət Nazirliyi və ayrıca Dövlət Turizm Agentliyi yaradıldı. 2018-ci il sentyabrın 20-də isə “Azərbaycan Respublikası Dövlət Turizm Agentliyinin fəaliyyətinin təmin edilməsi haqqında” yeni sərəncam imzalandı və agentliyin nizamnaməsi və strukturu təsdiq olundu.\nStrateji Yol Xəritəsində paytaxt Bakı şəhərinin dünyanın aparıcı turizm mərkəzlərindən birinə çevrilməsi məqsədilə Milli Turizm Təbliğat Bürosu yaradıldı. Büro Bakı şəhərinin beynəlxalq imicinin formalaşdırılması, şəhər brendinin istifadəsi üzrə uzunmüddətli fəaliyyət planının hazırlanması, brenddən istifadə üzrə nəzarət tədbirlərinin görülməsi və fərqli səviyyələrdə təkrar brendin seçimi və marketinq işlərinin əlaqələndirilməsi, eləcə də turistlərin məmnunluğunun artırılması istiqamətində fəaliyyəti həyata keçirir.\nMilli Turizm Təbliğat Bürosunun qarşısında qoyulan vəzifələrdən biri Bakı şəhərinə daha çox turistin cəlb olunması üçün onlayn məlumat platformasının yaradılması idi. Büronun “azerbaijan.travel” və “salambaku.travel” saytlarının istifadəyə verilməsi də bu məqsədə xidmət edir.\nXarici turistlərin Azərbaycana rahat səfər etmələri üçün bir sıra MDB ölkələrinin vətəndaşları vizasız, bəzi ölkələrin vətəndaşları isə sadələşdirilmiş viza əldə edə bilirlər.\n“Azərbaycanda ixtisaslaşmış turizm sənayesinin inkişafına dair Strateji Yol Xəritəsi”nə əsasən yerli və regional turistlər üçün sağlamlıq turizmi üzrə tələbatın yenidən formalaşdırılması, qış turizminin inkişafının dəstəklənməsi, mədəni turizm marşrutlarının yaradılması və davamlı turizm potensialının gücləndirilməsi (kənd turizmi, ekoturizm və s.), habelə işgüzar turizmin (MİCE) inkişafı istiqamətində müvafiq işlərin görülməsi davam etməkdədir.\nStatistik göstəricilərə görə, turizm Azərbaycanda daim inkişaf edən sektorlardan birinə çevrilmişdir. Belə ki, son 5 ildə Azərbaycanda turizm sektorunda xidmət göstərən sahibkarlıq subyektlərinin və turizm məqsədilə gələn xarici ölkə vətəndaşlarının sayında sabit artım müşahidə edilmişdir. Bakı beynəlxalq miqyasda tanınan turizm məkanları ilə biznes və istirahəti üstün tutan turistləri cəlb etmək baxımından daim turizm sektorunun inkişafının əsas təkanverici qüvvəsi olmuşdur.\nAzərbaycan Dövlət Turizm Agentliyinin rəsmi dəstəyi ilə, Azərbaycan Sağlamlıq və Termal Turizmə Dəstək Assosiasiyası (AHTTSA) və Azərbaycan Sahibkarlar Konfederasiyasının birgə təşkilatçılığı ilə bu günlərdə Bakıda III Qlobal Sağlamlıq Turizm Forumu və Qlobal Sağlamlıq Turizm Şurasının (QSTŞ) 5-ci forumu keçirilib.\n“Qlobal Sağlamlıq hamı üçün” şüarı altında gerçəkləşdirilən bu tədbirdə QSTŞ-yə üzv 25 ölkənin milli sağlamlıq turizm qurumlarının rəhbərlərindən, müalicəvi-sağlamlıq sektoru üzrə baş menecerlərindən, aparıcı ekspertlər və nüfuzlu alimlərdən ibarət 150 nəfər xarici və yerli qonaq iştirak etmişdir.\nAzərbaycan Sağlamlıq və Termal Turizmə Dəstək Assosiasiyası Qlobal Sağlamlıq Turizm Şurasında Azərbaycanı ləyaqətlə təmsil edir və 2014-cü ildən etibarən bu təşkilatın idarə heyətinin üzvüdür.\nDemək olar ki, Azərbaycan dünyanın bir sıra ölkələrində beynəlxalq turizm sərgilərində təmsil olunur. Bu isə özlüyündə ölkəmizin turizm potensialının təbliğində əhəmiyyətli rol oynayır.\nMövcud imkan və potensialdan səmərəli istifadə etməklə Azərbaycanın 2025-ci ilədək həm regionda, həm də digər dünya ölkələri arasında cəlbedici turizm məkanlarından birinə çevrilməsi başlıca hədəflərdən biridir. 2025-ci ildən sonrakı dövr üzrə perspektiv isə Azərbaycanı dünyada turistlərin ən çox üstünlük verdikləri turizm məkanından birinə çevirmək, mövcud turizm ehtiyatlarından səmərəli istifadə göstəricilərinin maksimuma çatdırılmasını təmin etməkdir.\nÖlkəmizdə turizm siyasəti kompleks xarakter daşıyır. Bu sektorda xidmət səviyyəsinin get-gedə yüksəlməsi, həyata keçirilən davamlı tədbirlər turizmin bütün sahələrində mühüm nailiyyətlər qazanılmasına imkan yaradacaqdır.


Kanadadakı “Qarabağ” futbol klubu ölkəmizin uğurlu təbliğatçısıdır\nBu gün dünyanın dörd bir yanında azərbaycanlılar yaşayır və onların uğurlarının şahidi oluruq. Məsafəcə ölkəmizdən çox uzaq olan Kanadada, o cümlədən Torontoda məskunlaşan soydaşlarımız, buradakı Azərbaycan cəmiyyətinin üzvləri vaxtaşırı maraqlı tədbirlər təşkil edir, yaşadıqları cəmiyyətə inteqrasiya olmaq üçün yerli təşkilatlarla da sıx əlaqələr qururlar.\nKanadada yaradılan “Qarabağ” futbol klubunun fəaliyyəti də məhz o baxımdan əhəmiyyətlidir ki, futbol idman olsa da, həm də ideoloji oyundu. Məhz bu yolla xaricdəki soydaşlarımız bir-birinə daha da yaxınlaşa, bağlarını sarsılmaz edə və Azərbaycanı tanıda bilərlər.\n“Qarabağ” futbol klubu 2018-ci ildə yaranıb və ilk olaraq futbol komandasına 20 nəfər azərbaycanlı daxil olub. Komandanın qurulmasında böyük rolu olan Turqut Cabbarlı bu gün həm də məşqçi kimi fəaliyyət göstərir. Komandanın kapitanı isə Ceyhun Orucludur.\nQeyd edək ki, futbol klubunu yaradan gənclər Kanadanın Vaterloo Universitetində təhsil alanda da “Qarabağ” adı altında futbol komandası yaradıb və həvəskar kimi çıxışlar ediblər.\nKlubun yaradıcıları ad üzərində düşünəndə, Azərbaycanın ən uğurlu klublarından biri olan “Qarabağ” ın adını öz klublarına da verməyə qərar verib və bunu ən doğru seçim hesab ediblər.\n“Qarabağ” futbol klubu artıq Torontada tanınır və indi komandaya Azərbaycan, Türkiyə, Fransa, İrlandiya, Albaniya, Yaponiya və başqa ölkələrdən gələn gənclər də daxildir.\nKlubun təmsilçiləri bildirirlər ki, ““Qarabağ” futbol klubu təkcə ölkəni və milləti tanıtmaq üçün deyil, həm də icma daxilində qardaşlıq və əməkdaşlıq üçün bir vasitə rolunu oynayır. Artıq bu təşəbbüsümüz bizi Torontodakı başqa həmyerlilərimiz və futbolsevərlərlə birləşdirib. Bunun davamı olaraq biz yeni və fərqli təşəbbüslərlə də çıxış edəcəyik. Ümid edirik ki, hər bir addım bizim birliyimiz üçün dəstək rolunu oynayacaq”.


Bəhram Bağırzadə Azərbaycan xalqına xüsusi çağırış etdi » Ulduzumsan.az\nTarix: 14-08-2017, 12:21\nB.Bağırzadə Çempionlar Liqasının play-off məhələsində keçiriləcək “Qarabağ” – “Kopenhagen” oyununda azarkeşlərin yaxından iştirakına çağırış edib:\n“Avqustun 15-i, saat 20:00-da Tofiq Bəhramov adına stadionda Ağdam futbol klubu “Qarabağ”la Danimarka futbol klubu “Kopenhagen” arasında oyun baş tutacaq. Bu, çox vacib bir oyundur, çünkiAzərbaycan futbol tarixində ilk dəfə olaraq bizim komanda Çempionlar Liqasında oynayır!\nMən, Azərbaycan futbolunun alovlu azərkeşi olaraq hamını stadiona gəlməyə və bizim komandanı, ələxsus “Qarabağ” kimi qürurlu adı olan komandanı dəstəkləməyə dəvət edirəm.\nGəlin, bizim futbolçulara, bizim “Qarabağ”a dəstək olaq, və onlar üçün bayraqlardan ibarət elə bir parlaq bir şou düzəldək ki, bütün stadion Azərbaycan və “Qarabağ” bayraqları ilə dolu olsun! Bütün azarkeşləri və tamaşaçıları bu vacib oyuna bayraqlarla birgə gəlməyə dəvət edirəm, axı bu oyun bütün Avropaya translyasiya olunacaq və bütün dünya görəcək ki, Azərbaycan bayrağı necə uca və təntənə ilə dalğalanır.\nXüsusən, dünya çempionu titulu qazanmış, Türkiyə bayrağı ilə yanaşı öz Vətəninin bayrağını da götürən həmvətənimiz Ramil Quliyevin möhtəşəm qələbəsindən sonra, bu çox güclü olacaq! Qoy bütün dünya bilsin ki, Azərbaycan bayrağı – qaliblər bayrağıdır!”


“Ah, bu uzun sevda yolu” tamaşası onlayn göstəriləcək [..] - 16:40\nXalq artisti Siyavuş Aslanın oğlu: "Küçədə yaşayıram" VİDEO [..] - 16:26\n11 Avqust 2020 09:32 | 1 486\nAzərbaycan Milli Elmlər Akademiyası Torpaqşünaslıq və Aqrokimya İnstitutu Azərbaycanda istixanalarda tullantı kimi yaranan yaşıl kütlənin hesabına yeni növ – yaşıl gübrənin əldə edilməsi ilə bağlı biznes plan və layihə hazırlayıb. Bunu institutun direktoru Əlövsət Quliyev deyib.\nOnun sözlərinə görə, Azərbaycanda, xüsusilə Bakıətrafı ərazilərdə 2500 hektara yaxın ərazidə istixanalar var. Bu istixanalarda pomidor, xiyar, badımcan və s. yetişdirilir:\n“Həmin bitkilərin məhsul vermə dövrü bitdikdən sonra onların gövdələri istənilən bir yerə daşınaraq oraya tullantı kimi tökülür. Bu qədər istixanadan il ərzində 200-250 min ton yaşıl kütlə əldə edilir. Həmin kütləni bir yerə toplayaraq onları bakteriyalar vasitəsilə cüzi yumşaldıb zərərli bakteriyalardan xilas etmək və bundan sonra yaşıl gübrə hazırlamaq, ondan təsərrüfatlarda istifadə etmək olar”.\nƏ.Quliyev qeyd edib ki, mineral gübrələrdən fərqli olaraq, yaşıl gübrələr bioloji, üzvü maddələrlə daha zəngindir. Mineral maddələr də əlavə etməklə onlardan əkinçilikdə istifadə etmək olar.\nAlim bildirib ki, yaşıl gübrələr ətraf mühit üçün daha xeyirlidir: “Mineral gübrələri normadan çox vermək torpaqdakı canlı aləmi məhv edir. Ancaq yaşıl gübrənin torpağa heç bir ziyanı yoxdur. Bu gübrənin hazırlanması ətraf mühitin tullantı problemlərinin həllinə çox böyük kömək edər. Digər tərəfdən, kənd təsərrüfatında ondan istifadə ucuz başa gələr”.


MƏXFİLİK - Jeep Azerbaijan\nÜst-başı palçıqlı, üz-gözündə sevinc, ürəyi həyəcanlı… Yox, uşaq deyillər. Jeep® sahibidirlər. Öz Jeep® -lərini Qubanın Xınalıq kəndi istiqamətində, Qudyalçayı keçərək sınayan ekstrim həvəskarları avtomobillərinin hər hərəkətini xüsusi həyəcanla qarşılayırlar… Jeep® ailəsi bu dəfə Qubanın dağ kəndlərinə üz tutdu. İştirakçılar isə yolunda və istəklərində sərhəd tanımayan Jeep® Wrangler və dünyada ən çox mükafat almış SUV olan Jeep® Grand Cherokee avtomobilləri idi. Bu dəfəki “Jeep® Tur” tək ofroud yarışı deyil, bütün Jeep® sahiblərini birləşdirən macəra, əyləncə, ekstrim və komanda ruhunun ifadəsi oldu. Turun kempinq formatı da Jeep sahiblərinin öz istəkləri ilə seçilmişdi. Adi günlərdə rahatlıqdan imtina etməyən Jeeperlər macəra axtarışı və təbiət sevgisi ilə gecəni Qırız kəndində, təbiət qoynunda, çadırlarda keçirdilər. Jeep® sahibləri avtomobillərinin üstünlük və bacarıqlarından istifadə təcrübələrini paylaşdılar. Turda iştirak edən əməkdaşlar da Jeep® sahiblərinə avtomobillərini “tanımaqda” yardımçı oldular. İstehsalçı sertifikatlaşdırılmış Jeep® təlimatçıları çətin keçilən ərazilərdə Jeep® modellərindəki müxtəlif funksiyalarından istifadə barədə avtomobil sahiblərinə peşəkar məsləhətlər verdilər.


Azərbaycanlıların Ermənistandakı qəbiristanlıqları – Ermənistanın İctimai Radiosu\nBaş səhifə | Bütün Xəbərlər | Video | Azərbaycanlıların Ermənistandakı qəbiristanlıqları\nAzərbaycanlıların Ermənistandakı qəbiristanlıqları\nAllahverdiyeva Bəyaz Balaəfəndi qızı, Ayşə İdris qızı Həsənova, Ayşa Qurban qızı Osmanova… bunlar Geğarkunik vilayətinin Kalavan və Barepaşt kəndlərində dəfn edilmiş azərbaycanlıların məzar daşlarıdır. Qəbiristanlıqlar azərbayanlıların Ermənistanda yaşayarkən olduğu kimi qorunub saxlanılıb.\nBu kəndlərin sakinlərinin hətta qəbiristanlığa ziyan vurmaq niyyəti olmamışdır. Şamxordan Kalavana gəlmiş Hersik Arzumanyan deyir ki, məzarın məhv edilməsi vandalizmdir, dəfn edilmişlərin soyu heç də vacib deyil…\n“Biz 1988-ci ildə gəlmişik. Onların məzarlarına hətta barmaqla toxunmamışıq. Ölən adamın günahı nədir ki, gəlib məzar daşını, qəbirstanlığı viranəliyə çevirsən. Amma onlar bizim məzarlarımızı dağıdıb yerlə yeksan etmişlər”.\n1988-ci ildə Azərbaycanın Barumbasu kəndindən Kalavana gəlmiş, indi Kalavanın kənd bələdiyyəsinin işçisi Goharik Ağacanyan azərbaycanlı tanışlarından eşidib ki, ermənilərin qəbiristanlıqlarını dağıdıblar, eyni yerdə də bəzi binalar inşa ediblər.\n“Bizim yaşadığımız yerdə Bambarsu kəndində, azərbaycanlı yaşayırdı. Ər azərbaycanlı, arvad isə erməniydi. Onlar Rusiyaya köçdü, bununla belə kəndimizin oğlanlarıyla əlaqə saxladılar. Xahiş etmişdik ki, onlar öz valideynlərini zayarət edərkən bizim məzarlarımızın fotosunu çəksin. Lakin qəbiristanlıqlar tamamilə dağıdıb, yerlə yeksan edilərək yerində bina inşa etmişlər. Biz onların qəbiristanlıqları bax beləcə qoruyub saxlamışıq. Altında qəbiristanlığın olduğunu bilərək onun üstündə bina tikə bilmərik, azərbaycanlılar isə bizim qəbiristanlıqlarımızı dağıdıb yerində bina tikmişlər”.\nAzərbaycanlılar da hər hansı bir vasitəylə öz qəbiristanlıqları barədə məlumat almağa çalışır. Kalavanın sakinləri deyir ki, fərqli illərdə kəndin ərazisində yadellilər görmüşlər. Onlar qəbiristanlıqların yerini soruşublar, amma yerlilər onların kim olduğunu, nə məqsədilə gəldiyni bilməyincə qəbiristanlıqların ətrafına buraxmırlar.\n“Üç il əvvəl turistlər gəldilər. Onlardan bəziləri Azərbaycandan Türkiyəyə gedib və Türkiyə pasportunu alaraq Ermənistana gəlib. Bir neçə qadınlarla söhbət etdik və onlar dedilər ki, azərbaycanlıdılar. Amma biz onlar üçün yaxşılıqdan başqa heç nə etmədik. Onlar qəbiristanlığı ziyarət etdilər. Hər halda, görmüşük ki, turistlər qəbiristanlığa gəlib gedirlər”.\nKalavanın sakinləri atalarının məzarlarını görməyə gələn azərbaycanlılara zidd deyildir. Onlar təəssüflə deyirlər: kaş qohumlarımızın məzarları da saxlanılsaydı, bir gün gedə bilsəydik, onların xatirəsini yad edə bilsəydik…


İqtisadiyyat 24 Aprel 2018 09:02 (UTC+04:00)\nNazirlikdən Trend-ə verilən məlumata görə, konfransda çıxış edən İqtisadiyyat Nazirliyinin Sahibkarlığın inkişafı siyasəti şöbəsinin müdiri Elçin İbrahimov Prezidentin rəhbərliyi həyata keçirilən sosial-iqtisadi inkişaf strategiyası çərçivəsində ölkəmizdə sahibkarlığın inkişafı istiqamətində görülən işlər, sistemli və ardıcıl islahatlar barədə məlumat verib. Azərbaycanda startapçıların dəstəklənməsi, sahibkarlıq ekosisteminin inkişafı, biznes-ideyanın reallaşdırılması sahəsində dövlət dəstəyi tədbirlərini vurğulayb. Elçin İbrahimov dövlət başçısının iri şirkətlərin sosial məsuliyyəti, eyni zamanda, kiçik biznesə, ailə biznesinə dəstəyin göstərilməsi ilə bağlı verdiyi tapşırıqlara uyğun olaraq İqtisadiyyat Nazirliyi tərəfindən ardıcıl işlərin aparıldığını bildirib. Diqqətə çatdırılıb ki, iri şirkətlərin kiçik biznesə, ailə biznesinə dəstək göstərməsi çərçivəsində Quba-Xaçmaz Regional İnkişaf Mərkəzində “Gazelli Group” MMC-nin və Bakı Tekstil Fabrikinin regional təlim-tədris mərkəzləri yaradılıb. Bu mərkəzlərdə gənclər ödənişsiz əsaslarla təlim kursları keçəcək, müxtəlif peşələrə yiyələnəcəklər. Quba-Xaçmaz Regional İnkişaf Mərkəzində yaradılmış biznes inkubatorunda isə bu gənclərə biznesin təşkili, marketinq və s. üzrə məsləhət xidmətləri göstəriləcək.


Qurban bayramı haqqında qıssa bir melumat.\nDini qurban kəsmə bayramı – Qurban bayramı islam aləmində ən möhtəşəm bayramlardan biridir və bütün müsəlman aləmində hər il qeyd olunur.\nQurban bayramı ən qədim bayramlardandır. Dini qurban kəsmə mərasimi islamdan da əvvəl mövcüd olub, lakin o vaxtlar günahı təmizlənmək, qəzəblənmiş Allahın könlünü almaq və s. nəzərdə tutulurdu.\nHicrinin (Məhəmməd peyğəmbərin Məkkədən Mədinəyə köçən il) ikinci ilindən sonra dini qurban kəsmənin İslam aləmində başqa məqsədləri və səbəbləri yarandı. Belə ki, dini qurban kəsmə islam aləmində böyük ruh yüksəkliyi, dindarlıq, xeyriyyatçılıq, başqalarına kömək etməsi kimi rəmzlər yarandı.\nDini qurban kəsmə İbrahim peyğəmbərin həyatında baş verən əhvalatdan sonra yaranmışdır. Belə ki, İbrahim peyğəmbər yuxusunda görür ki, Allah-təala ona əmr edir ki, oğlu İsmayılı qurban versin (onların Allaha inamını yoxlamaq üçün). Ibrahim əsl dindar kimi Allahın əmrini yerinə yetirməyə hazır idi, İsmayıl özü də qurban olmağa hazır idi. Bu haqda Quranda yazılmışdır.\nQurban bayramda hər bir imkanlı müsəlman qurban kəsib, onun ətini imkansızlara, kasıblara paylamalıdır. Burda əsas məqsəd dindarlığa nail olmaqdır. Quranda yazılıb: “Allaha nə ət, nə onun qanı çatmır, ancaq sizin dindarlığınız çatır”.


Yuxu rejiminə əməl etmək xoşbəxtliyin əsas səbəblərindən biridir\nYuxu rejiminə əməl etmək xoşbəxtliyin əsas səbəblərindən biridir\nYuxu gün ərzindəki bütün fəaliyyətin təməli hesab olunur. AZƏRTAC xəbər verir ki, narahatlıq və gərginliyin səbəbini çox vaxt yuxu saatının azlığı ilə əlaqələndirirlər.\nAlimlərin apardığı yeni araşdırma nəticəsində məlum olub ki, gün ərzində 7 saat 6 dəqiqə yatmaq xoşbəxt olmağın əsas şərtlərindən biridir. Onların apardığı təcrübədə minlərlə könüllü iştirak edib. Təcrübə nəticəsində müəyyən olunub ki, qismən xoşbəxt olanlar isə 6 saat 54 dəqiqə yatırlar. Aparılan araşdırmalara görə, 6 saat 48 dəqiqədən az yuxu yatmaq narazılığın artması deməkdir. Həmin yuxu rejiminə malik olanlar münasibətlərindən narazı və daima narahatdırlar.\nMütəxəssislər müəyyən ediblər ki, yuxu saatı azaldıqca xoşbəxtliyin səviyyəsi də aşağı düşür. Dərin yuxuya getməyin sadə yolları da müəyyən edilib. Təcrübə iştirakçısı olan könüllülərdən yatmazdan əvvəl duş qəbul edən və meditasiya dalanların yuxusunun daha keyfiyyətli olduğu aşkarlanıb. Video oyunlar oynamağa üstünlük verilməsi isə yuxusuzluq yaradır.


Mingəçevir DSMF-də FİASKO: Emil İsmayılov VEMTAS-ın “boyunu necə yerə soxdu?” - Azinforum.az İnformasiya Portalı\nAna səhifə / Sosial / Mingəçevir DSMF-də FİASKO: Emil İsmayılov VEMTAS-ın “boyunu necə yerə soxdu?”\nMingəçevir DSMF-də FİASKO: Emil İsmayılov VEMTAS-ın “boyunu necə yerə soxdu?”\nHesablama Palatasının Mingəçevir DSMF-də aşkarladığı növbəti qanunsuzluq isə daha dəhşətlidir. Belə ki, 2013-cü ildən Əmək və Əhalinin Sosial Müdafiəsi Naziri təyin olunan Səlim Müslümovun daim öyündüyü Vahid Elektron Müraciət və Təyinat Alt Sistemi V(EMTAS) da DSSMF-nin Mingəçevir Şöbəsinin “qurbanına” çevrilib. Palatanın araşdırması zamanı müəyyən edilmişdir ki, 2016-cı ildə və 2017-ci ilin aprel ayınadək Vahid Elektron Müraciət və Təyinat Alt Sistemi V(EMTAS) tərəfindən heç bir əməkdaşa müayinə barədə tapşırıq göndərilməmiş, Şöbədə heç bir işçinin gücləndirilmiş elektron imzası aktiv olmamış, bütün təyinatlar ailənin maddi-məişət şəraitinin müayinəsi həyata keçirilmədən aparılmışdır.\nÖncəki Dörd uşaq anası ölüm ayağında, həkimlər yaxın durmur — Lənkəran Mərkəzi Xəstəxanasında BİABIRÇILIQ\nNövbəti İran “qaynayır” – Ölənlərin sayı 5-ə çatdı, 300 saxlanılan var


‘Noviçok şübhəlisinin’ əslində Rusiya polkovniki Chepiga olduğu bildirilir\n2021, 19 Oktyabr, çərşənbə axşamı, Bakı vaxtı 15:06\nRuslan Boshirov adı ilə tanınan şübhəli\nBritaniyanın Solsberi şəhərində keçmiş Rusiya casusu Sergei Skripalı zəhərləməkdə ittiham edilən iki rusiyalıdan birinin həqiqi kimliyinin məlum olduğu bildirilir. Təhqiqat saytı Bellingcat bildirib ki, bu şəxs əslində Rusiya polkovniki Anatoli Chepiga-dır.\nKəşfiyyat məsələlərini araşdıran Bellingcat bildirir ki, təhqiqat partnyoru Insider-lə birlikdə Ruslan Boshirov kimi tanınan şəxsin əslində Rusiya Baş Kəşfiyyat İdarəsinin polkovniki Anatoly Chepiga olduğunu müəyyənləşdirə bilib.\nBritaniya rəsmiləri hələlik bu bəyanata münasibət bildirməyiblər.\nO bunu “iki şəxsdən azı biri ilə tanış mənbələrdən alınmış məlumatla” əldə etdiyini bildirirdi.\nBellingcat bunu da qeyd edirdi ki, Boshirov və Petrov çox güman bu şəxsin əsl adları yox, ayamasıdır.\nBu adamlar 2009-cu ilədək "mövcud olmayıblar"\nBellingcat sentyabrın 14-də bildirmişdi ki, araşdırdığı Rusiya sənədləri keçmiş casus Skripalı zəhərləməkdə ittiham olunan iki nəfərin 2009-cu ilədək heç bir sənədlərdə qeydiyyatı olmadığını göstərir.


1 ay evvel ana olmuş Emma dayeden imtina edir - Azadliq Xeber\n1 ay evvel ana olmuş Emma dayeden imtina edir\n1 ay əvvəl ana olmuş Emma dayədən imtina edir\n16:35 xeber – Bir ay əvvəl ilk dəfə ana olmaq sevincini yaşayan müğənni Emma Ələkbərzadə dayədən imtina edir.\nEstrada ifaçısı ANS PRESS-ə açıqlamasında, uşağını dayələrə etibar etmədiyini söylədi: “Allah hamıya qismət etsin, ana olmaq gözəl hissdir. Uşağa baxmaq asan olmadığından, əlbətdəki köməyim var. Ailədə hamı mənə kömək edir. Davidimi yad insana, yəni dayəyə etibar edə bilmərəm, bu məsələdə yalnız doğmalarıma güvənirəm”.\nEmma Ələkbərzadə 1 aylıq oğlunun doğum gününü dünən sosial şəbəkədə təbrik etdi: “Bu gün düz bir aydır ki, bizim sevimli Davidimiz doğulub. Həmişə sağlam və xoşbəxt ol, bəxtin hər zaman gözəl olsun. Ad günün mübarək oğlum!”.


'Qarabağ'a qələbə lazımdır\n2021, 08 Dekabr, çərşənbə, Bakı vaxtı 05:25\nAğdamın «Qarabağ» futbol klubu bu gün, iyulun 17-də UEFA Çempionlar Liqasında 2019-2020-ci il mövsümünün birinci təsnifat mərhələsi çərçivəsində cavab qarşılaşmasına çıxacaq.\nQurban Qurbanovun rəhbərlik etdiyi komanda «Dalğa Arena»da Albaniya çempionu «Partizani» klubunu qəbul edəcək. Görüş saat 21:00-da başlayacaq.\nBir həftə əvvəl Tiranadakı ilk qarşılaşmada qolsuz heç-heçə qeydə alınıb. Bu üzdən istənilən qollu bərabərlik qonaqlar üçün əlverişli nəticə olacaq. «Qarabağ»a isə növbəti mərhələyə adlamaqdan ötrü qələbə lazımdır.\nOyunun idarə edilməsi Moldovadan olan hakimlər briqadasına tapşırılıb.\nAzərbaycan çempionu «Qarabağ» «Partizani» səddini keçəcəyi halda ikinci təsnifat mərhələsində «Dundalk» (İrlandiya) – «Riqa» (Latviya) qarşılaşmasının qalibi ilə görüşəcək. Ağdam təmsilçiləri məğlub olacaqları təqdirdə UEFA Avropa Liqasının ikinci təsnifat mərhələsində Moldovanın «Şerif» klubu ilə üz-üzə gələcəklər.


Azərbaycan inkişaf etdikcə onu nüfuzdan salmaq istəyən, dünyada qınaq obyektinə çevirmək istəyən daxili və xarici qüvvələrin sayı artır. Xüsusilə də beynəlxalq tədbirlər ərəfəsində bu cəhdlərçoxalır. Ona görə də bu il də Azərbaycana qarşı böhtan kampaniyalarının vüsət alacağını proqnozlaşdırmaq çətin deyil.\nAzərbaycanın müstəqil siyasət yürüdən güclü dövlətə çevrilməsindən, habelə qarşıdan gələn dövrdə Azərbaycan bir sıra mühüm tədbirlərə ev sahibliyi edəcəyindən ciddi narahat olan qüvvələrin ölkəmizə, onun rəhbərliyinə qarşı növbəti qarayaxma kampaniyası həyata keçirəcəkləri gözlənilir. Onların məqsədi Azərbaycanı beynəlxalq aləmdə nüfuzdan salmaq, ölkədə ictimai narazılıq yaratmaqdır.\nMillət vəkili Musa Qasımlı deyir ki, bu il azərbaycanın bir sıra ciddi tədbirlərə ev sahibliyi edəcəyini nəzərə alsaq bu kampaniyaların olacağını əvvəldən proqnozlaşdırmaq çətin deyil. Çünki onlar məhz bu ərəflərdəfəallaşırlar.\nMillət vəkilinin sözlərinə görə ölkəmizə qarşı belə çirkin kampaniyaların heç bir siyasi,iqtisadi əsası yoxdur. Kimlərsə Azərbaycanda xaosun, iqtisadi problemlərin olduğunu iddia edə bilər. Amma ki, real mənzərə tamam başqadadır. Həyata keçirilən islahatlar ildən-ilə ölkənin nüfuzunu daha da artırır. Musa Qasımlının sözlərinə ölkədə uzun illərdən mövcud olan sabitlik uğurlarımızın əsas şərtidir.həmin anti milli qüvvələr məhz bu sabitliyi pozmaq istəyir.\nMillət vəkili vurğulayıb ki, antimilli ünsürlərin fəallaşmasının əsas səbəblərindən biri Azərbaycanın müstəqil siyasət yürütməsi,kimlərinsə sifarişlərini yerinə yetirməməsidir. Belə ki, ölkəmizın yürütdüyü daxili və xarici siyasət xalqın maraqlarına xidmət edir.Nəticədə Son 15 ildə Azərbaycan iqtisadi cəhətdən güclü, özünü təmin edən, rəqabətədavamlı ölkəyə çevrilib.Mühüm transmilli enerji və nəqliyyat layihələrinin reallaşdırılamsı ölkəmizin strateji mövqelərini daha da gücləndirib və bu tendensiya davam edəcək. Məhz bu inkişafın davamlı olmasından narahat olan qüvvələr beynəlxalq aləmin diqqətinin Azərbaycanda olmadığı məqamları fürsət bilir. Məhz bu ərəfdə qarayaxma kompaniyaları aparılır.


Orta zolaq üçün ən yaxşı qara qarağat sortları - Həm də - 2022\nOrta zolaq üçün ən yaxşı qara qarağat sortları\nQara qarağat bağlarımızda ən çox yayılmış meyvələrdən biridir. Bu giləmeyvə yalnız orijinal bənzərsiz bir ləzzətə deyil, həm də qiymətli bir kimyəvi tərkibə malikdir. Bu gözəl giləmeyvə həmişə əlverişsiz bir ildə bağban kömək etdi, qış hazırlıqlarını edə biləcəyiniz bir giləmeyvə məhsulu verir.\nMüxtəlif qara qarağat. Bir çeşid necə seçilir?\nÖlkənin müxtəlif bölgələri üçün 200-dən çox qarağat növü yetişdirilib. Əsas üstünlükləri böyük meyvələr, xəstəliklərə qarşı yaxşı müqavimət, zərərvericilər və əla daddır. Bununla birlikdə, saytınıza və zövqünüzə uyğun müxtəlifliyi seçmək çətin ola bilər. Təsvirlərə görə, bir çeşid digərindən daha gözəldir.\nƏlbətdə ki, hamımız yalnız ən yaxşı qara qarağat sortlarını yetişdirmək istəyirik: yüksək məhsuldar, qışa davamlı, tozlu küf, böyrək gənəsi və digər zərərvericilərə davamlı. Meyvələrin böyük olmasını və məhsulların yüksək olmasını istərdim.\nƏlbətdə ki, yalnız zonalı sortlar davamlı olaraq yüksək məhsul verir, buna görə mərkəzi Rusiya üçün ən yaxşı qara qarağat növlərini nəzərdən keçirəcəyik.\nErkən sortlara aşağıdakı növlər daxildir: "Dikovinka", "Selechenskaya", "Aleander", "Yadrenaya", "Karaçinskaya", "Ekzotik". Yalnız bir neçəsini nəzərdən keçirək.\n"Maraq" erkən, iyulun əvvəlində yetişir. Bush orta, çox yayılmamış, seyrəkdir. Çeşid dondan qorxmur. Quraqlığa dözmür, bol suvarma tələb edir. Yüksək öz məhsuldarlığı və məhsuldarlığı. Giləmeyvə oval, orta ölçülü, möhkəm dəri ilə. Şirin və turş dadı var. Giləmeyvə kütləsi 2 qramdır. Çeşid toz küf, böyrək gənələrinə qarşı davamlıdır.\n"Selechenskaya" iyulun ilk yarısında yetişir. Qeyri-adi bir çeşid, bektaşi və yabanı qarağatın ən yaxşı keyfiyyətlərini birləşdirir. Çeşid çox yönlü, quraqlığa davamlı, qışa davamlı, yüksək məhsuldardır (bir koldan - 4-5 kq giləmeyvə). Rusiyanın istənilən bölgəsi üçün uyğundur. Çalı dik, güclüdür, paltar tələb etmir. Şirin giləmeyvələr böyükdür, 5 g-ə qədər, yuvarlaq, qara, parlaqdır. Çeşid böyrək gənələrinə qarşı davamlıdır.\n"Ekzotik" çeşidi də universaldır, böyük meyvəlidir. Çalı meyvəlidir, sürətlə böyüyür, dik, orta boydadır. Giləmeyvə dəyirmi, dadlı, desert, şirin və turş, 5 q-a qədər, incə dəri ilə, bir neçə gün soyuducuda mükəmməl saxlanılır. Çeşid şaxtaya davamlıdır, xəstəliklərdən və zərərvericilərdən zəif təsirlənir.\nOrta yetişən qarağat növlərinə aşağıdakılar daxildir: "Sədaqət", "Qara İnci", "Perun", "Yaşıl Haze".\n"Vernost" çeşidi iyul ayının ortalarında yetişir. Öz-özünə münbit, qışa davamlı, orta məhsuldarlıq (bir koldan - 2,6 kq). Yumru, qara, 3-5 qr ağırlığında böyük şirin giləmeyvə verir.Şirin-turş dadı, desert. Kol orta sıxlıqdadır, yüngülcə yayılır, orta ölçülüdür. Zərərvericilərə və xəstəliklərə qarşı orta müqavimət.\nKifayət qədər gec olan növlər də var, lakin konservləşdirmək və təzə istehlak üçün mükəmməldir. Bunlara: "Güclü", "Kipiana", "Venera", "Rusalka" və s.\nKipiana orta gec yetişən bir çeşiddir. Kol azca yayılır, orta ölçülüdür, 5 kq-a qədər giləmeyvə verir. Giləmeyvələr dəyirmi, orta qalınlıqda, demək olar ki, qara, şirin və turş, şirin dadı, orta ölçülü dəri ilə. Çeşid qönçələr və toz küflərinə qarşı davamlıdır.\n"Viper" çeşidi gec yetişir, lakin yuvarlaq və ya oval giləmeyvə çəkisi 8 q-a çata bilər, onlar albalıdan daha böyükdür! Ancaq ölkənin orta zonasında giləmeyvə o qədər də böyük deyil. Giləmeyvə əti möhkəmdir, təravətləndirir. Şirin sevgililər üçün deyil! Yarı yayılmış, orta ölçülü kol. Bir koldan 3,5 kq-a qədər giləmeyvə yığılır. Xəstəliklərə və zərərvericilərə davamlı olan ən populyar çeşiddir. Daimi qocalma əleyhinə budama tələb edir.\nGördüyünüz kimi, hər növün öz üstünlükləri var. Ən yaxşısını, yeganəsini seçmək demək olar ki, mümkün deyil.\nŞirniyyat, şirin sortları yemək üçün daha yaxşıdır, qış üçün konservləşdirmək və ya dondurmaq üçün qalın dəri ilə, silmək üçün incə dəri ilə.\nSahə zəif suvarılırsa, quraqlığa davamlı bir çeşid seçin. Məhsula, qışa davamlılığa, xəstəliklərdən asılılığa diqqət yetiririk. Fərqli ərazilərdə, eyni çeşid baxımdan, hava şəraitindən, ərazidə suvarmadan asılı olaraq fərqli məhsuldarlıq, rəng, dad, giləmeyvə ölçüsü ola bilər.\nBuna görə sadə bir yolu tövsiyə edirik: bir dəfəyə görə ən maraqlı növləri seçin, saytına əkin və hansının xüsusi şərtlərinizə ən uyğun olduğunu müşahidə edin. Yetişdirilən növlərin giləmeyvələrini sınadıqdan sonra özünüzə müxtəlif növ qarağat növlərini seçə bilərsiniz. Nuş olsun.\nVideoya baxın: Ali Mola Ali Dam Dam - WhatsApp Status - Ali Maula New WhatsApp Status - 13 Rajab (Iyun 2022).\nCopyright 2022 \_ Orta zolaq üçün ən yaxşı qara qarağat sortları...


Qurban Qurbanov: “Qələbə mənim üçün ən yaxşı hədiyyədir” – İstiqlal.az\nAna Səhifə/İdman/Qurban Qurbanov: “Qələbə mənim üçün ən yaxşı hədiyyədir”\nQurban Qurbanov: “Qələbə mənim üçün ən yaxşı hədiyyədir”\n“Layiqli qələbə oldu. Futbolçularım çox yaxşı hazırlaşmışdı. İlk dəqiqələrdən hiss olundu ki, hamısında yüksək konsentrasiya var idi. Futbolçularımı təbrik edirəm. Bu cür qalibiyyətlər il ərzində nadir hallarda olur. O da bu günə düşdü. Futbolda belə məğlubiyyətlərdən qaçmaq mümkün deyil. Vacib qələbə əldə etdik. Rəqibə uğurlar arzu edirəm. Bu komanda ilə səfər matçlarımız ağır ola bilər”.\n“Report”un məlumatına görə, bunu “Qarabağ”ın baş məşqçisi Qurban Qurbanov evdə “Şamaxı”ya 8:0 hesabı ilə qalib gəldikləri Premyer Liqanın XXIII tur oyunundan sonra deyib.\n50 yaşlı mütəxəssis bütün matçlara eyni ciddiyətlə yanaşdıqlarını bildirib: “Oyunçularımı hər matça daha yaxşı hazırlamaq istəyirəm. Onların ustalıq səviyyəsinin yaxşılaşması üçün əlimizdən gələni edirik. Qarşıdakı hər bir matç bizim üçün vacibdir”.\nQurbanovun sözlərinə görə, hər bir qələbə onun üçün ən yaxşı hədiyyədir: “Açığı, deyən olmadı ki, bu qələbə sizin üçün hədiyyədir. Amma istənilən halda sağ olsunlar”.\nBaş məşqçi bu gün het-trik edən İbrahima Vadji ilə bir neçə klubun maraqlandığını etiraf edib: “Bəli, belə bir şey var idi. Amma Vadji bizim vacib oyunçularımızdan biridir. Özünəməxsus keyfiyyətləri var. Bu gün onları nümayiş etdirdi. Çalışıram ki, hər oyunçu şans qazansın. Vadji əvvəllər start heyətində oynayırdı. Sonra Ramil Şeydayevə şans verdik. Qarşıdakı matçlarda bu cür dəyişikliklər edəcəyik”.\nBu yaxınlarda “Şöhrət” ordeni ilə təltif edilən təcrübəli mütəxəssis bu cür mükafatların işinə məsuliyyətini daha da artırdığını söyləyib: “Bu, mənim karyeram, işim üçün çox vacibdir. Bu cür diqqəti, dəyəri görəndə daha yaxşı işgüzar olmağa çalışıram. “Şöhrət” ordeni karyeramın ən dəyərli hədiyyəsidir. Bir daha cənab Prezidentə təşəkkür edirəm. İdmançılarla görüşəndə maraqlı dialoqları olur. Elə uğurları, maraqlı faktları yada salır ki, bu da ölkə başçısının bütün idman növləri, xüsusilə futbolla yaxından maraqlandığını göstərir. Açığı, xəbərim yox idi. Bu, mənim üçün böyük motivasiya, çox dəyərli hədiyyə oldu”.\nQurbanov Azərbaycan Kubokunun yarımfinal mərhələsində “Qəbələ”yə qarşı keçirəcəkləri oyunlara da toxunub: “Hər zaman ölkə kubokunu fərqləndirmişəm. Bu, tamam başqa turnirdir. Mərhələ 2 oyundan ibarətdir. İstənilən komanda bu şansdan istifadə etməyə çalışır. Hər il qarşımıza həm çempionatda, həm də kubokda yüksək nəticələr qoyuruq. Bu il də istisna deyil. Maksimum dərəcədə ciddi hazırlaşacağıq ki, yaxşı nəticə əldə edək”.\nAktrisa Liz Şeridan vəfat edib


Ev təmiri zamanı bu qaydalara riayət edilməlidir\nYaşayış binasında yenidənqurma işləri aparılarkən, konstruksiyaların faktiki vəziyyətləri, həmçinin əlavə yük və təsirlər nəzərə alınmaqla, binanın qoruyucu və yükdaşıyan konstruksiyaları, bünövrəaltı qrunt əsasları yenidən hesablanmalıdır.\nMozalan-tv.az-ın məlumatına görə, bu barədə məsələ “Yaşayış binaları. Layihələndirmə normaları”nda əksini tapıb.\nYeni normalara əsasən, yaşayış binasında yenidənqurma işləri aparılarkən onun konstruktiv sxemində bu binanın istismarı prosesində aşkar edilən dəyişikliklər (o cümlədən ilkin layihədə nəzərdə tutulmamış yeni qapı və pəncərə boşluqlarının açılması, həmçinin konstruksiyaların təmiri və ya gücləndirilməsinin təsirləri) nəzərə alınmalıdır.\nYaşayış binalarında sanitar-texniki qovşaqların yerlərinin dəyişdirilməsi ilə aparılan yenidənqurma işləri zamanı səs-küy, hidroizolyasiya və vibroizolyasiya üzrə əlavə tədbirlər yerinə yetirilməli, zəruri hallarda həmin sanitar-texniki qovşaqların avadanlığının yerləşdirilməsi nəzərdə tutulan mərtəbələrarası örtük konstruksiyaları gücləndirilməlidir.\nPrevious: Astarada qohum narkotacirlərdən silahlar aşkarlandı – FOTO\nNext: “unu bahalaşdıran kimdir və dövlətə millətə meydan oxumaq başqa necə olur ki?” – İqtisadşı ekspert


Azərbaycanın beynəlxalq əhəmiyyətli təbiət ərazisindən - VİDEOREPORTAJ | Report.az\nAzərbaycanın beynəlxalq əhəmiyyətli təbiət ərazisindən - VİDEOREPORTAJ\n5 Fevral , 2019 15:40\nBakı. 5 fevral. REPORT.AZ/ Qızılağac Milli Parkında Ümumdünya Su-Bataqlıq Əraziləri Gününə həsr olunmuş tədbir keçirilib.\n"Report"un xəbərinə görə, tədbirdə Ekologiya və Təbii Sərvətlər Nazirliyinin əməkdaşları, BMT-nin İnkişaf Proqramının, qeyri-hökumət təşkilatlarının, Lənkəran Rayon İcra Hakimiyyətinin, milli parkların nümayəndələri və jurnalistlər iştirak ediblər.\nÇıxış edən Nazirliyin Bioloji Müxtəlifliyin Qorunması və Xüsusi Mühafizə Olunan Təbiət Ərazilərinin İnkişafı Departamentinin sektor müdiri Rəşad Allahverdiyev bildirib ki, Azərbaycan "Ramsar əraziləri"nə görə özünəməxsus yer tutur. Ölkədə sahəsi 200 min hektardan çox olan su-bataqlıq əraziləri mövcuddur. Onların əksəriyyəti öz nadir və zəngin bioloji müxtəliflik komponentlərinə görə əvəzolunmazdır. Sahəsi 1000 hektardan böyük olan su-bataqlıq ərazilərinin sayı 17-yə yaxındır. Qızılağac, Ağgöl və Şirvan milli parkları, Mahmudçala, Hacıqabul gölləri, Kür çayının deltası, Sarısu, Dəvəçi limanı və Xəzərin sahilboyu hissələri belə ərazilərə aiddir. Həmin ərazilərə qışlama və köç mövsümündə 100 minlərlə müxtəlif quş növləri toplanır.\nQeyd olunub ki, 1971-ci il fevralın 2-də İranın Ramsar şəhərində "Əsasən su quşlarının yaşama yerləri kimi beynəlxalq əhəmiyyəti olan su-bataqlıq yerləri haqqında" Ramsar Konvensiyası imzalanıb. Konvensiya Azərbaycan tərəfindən 2001-ci il iyulun 18-də ratifikasiya edilib. Ölkəmizdəki Ağgöl və Qızılağac milli parkları “Əsasən su quşlarının yaşama yerləri kimi beynəlxalq əhəmiyyəti olan sulu-bataqlıq yerlər haqqında” Ramsar Konvensiyasının “Ramsar siyahısı”na daxil edilib. Qızılağac Milli Parkı ötən il Prezident İlham Əliyevin sərəncamına əsasən eyniadlı qoruğun bazasında yaradılıb.\nQonaqlar Kiçik Qızılağac Körfəzində qışlayan quşları da müşahidə ediblər.\n"Gazprom”un təbii qaz ixracından gəliri 51% azalıb Energetika\n"Neftçi" - "Şkupi" oyununun başlama saatı açıqlandı Futbol\n“Qrant haqqında” qanuna dəyişiklik edildi Daxili siyasət\n"Qarabağ"ın rəqibi Bakıya nə vaxt gələcək? Futbol\nBakı-Kiyev çarter reysinin tarixləri açıqlandı Turizm\nSahil Babayev: "Bu il rekord göstərici qeydə alınıb" Sosial müdafiə\nÜST: Koronavirus mövsümi deyil Sağlamlıq\n"Şkupi"nin məşqçisi: "Neftçi"nin avrokuboklarda böyük təcrübəsi var" Futbol\nKonstitusiya Məhkəməsi əmanətlərin sığortalanması ilə bağlı qərar verdi Hadisə\nVideoBu yolda 2 avtobus üz-üzə gələndə tıxac yaranırPROBLEM Multimedia


Bakının hər həftə qəza baş verən küçəsi… – Nə kamera var, nə tramplin, nə də nişan… – FOTOFAKT | HAQLI.AZ\nEv ARAŞDIRMA Bakının hər həftə qəza baş verən küçəsi… – Nə kamera var, nə...\nGecələr qorxaraq səsə ayılmaqdan bezmişik. Bu ərazidə, demək olar, hər həftə bir qəza baş verir\nBunu şikayətində Binəqədi qəsəbəsi, II mədən küçəsi, 90-cı korpusun sakinləri söyləyib. Onlar bildirib ki, qeyd edilən ərazidə gecələr tez-tez avtomobil qəzaları baş verir.\n“Yol qısa və sərt döngələrdən ibarət olduğu üçün tez-tez bu ərazidə avtomobil qəzaları baş verir. Qəzalar gündüz yox, gecə vaxtı, xüsusən də, 1-də, 2-də baş verir. Demək olar ki, elə bir qapı, qonşu divarı qalmayıb ki, ora maşın dəyməsin. Üstəlik, ərazidə kamera olmadığına görə qəzanı hansı avtomobilin törətdiyini bilmək də olmur. İdarəetməni itirərək divara çırpılan maşınların çoxu avtomobil sürüləcək vəziyyətdə olanda hadisə yerindən qaçırlar. Nəticədə, vətəndaşın əmlakına dəymiş zərəri özü düzəltməli olur”.\nSakinlər bildirib ki, avtomobillər divarlardan əlavə, qaz borusu və elektrik dirəklərini də zədələyib, yararsız vəziyyətə salıblar. Bundan əlavə, səki də dağılıb.\n“Qonşulardan birinin qapısı döngədə yerləşdiyi üçün orda lap tez-tez qəzalar baş verir. Hətta onlar bunun qarşısını almaq üçün qapının qarşısına dəmirlər basdırıblar”, – deyən sakin bildirib.\nO, əraziyə kameranın quraşdırılmasını, trampilin qoyulmasını və yaşayış zonasını bildirən nişanlar yerləşdirilməsini səlahiyyətli qurumlardan xahiş edib.\n“İşıqfordan hərəkətə başlayan sürücülər burada qaydaları pozaraq yüksək sürətlə döngəyə girdikləri üçün idarətetməni itirib qəzaya səbəb olurlar. Bura trampilin qoyulmalı, yaşayış zonasını bildirən nişanlar quraşdırılmalıdır. Hansısa sürücünün məsuliyyətsizliyinə görə biz qapımızı, divarımızı dəfələrlə öz hesabımıza təmir etməli deyilik. Bundan başqa hər birimizin azyaşlı övladı var, bu ərazidəki yüksək sürət onların həyatı üçün də böyük riskdir”.\nƏvvəlki məqaləPnevmoniya ölümlə nəticələnə bilər – Bu şəxslər daha diqqətli olsunlar\nNövbəti məqalədəSülhməramlıların Xankəndinə gətirdiyi ermənilər ƏSLİNDƏ KİMLƏRDİR? – ARAŞDIRMA\nABŞ-dan KRİTİK HƏMLƏ: Qərb Ukraynanı Putinin aqressiyasından xilas EDƏ BİLƏCƏKMİ? –...